open-index/open-wikipedia-markdown huggingface dataset:
湯·布拉迪

**湯·布拉迪**（；）係美式足球員，加州聖馬提奧人，效力國家美式足球聯盟新英格蘭愛國者擔任四分衛。佢係唯一兩個贏得超級碗嘅球員之一（另一個係查理斯哈利），唯一一個同時效力同一個球隊而贏晒五場嘅四分衛球員。

## 早年
Brady喺加利福尼亞州出世，媽媽叫Galynn Patricia（娘家姓 Johnson），爸爸叫Thomas Brady, Sr.，有三個家姐Nancy、Julie同埋Maureen。Brady 喺天主教背景長大。爸爸有愛爾蘭血統，而媽媽有挪威、波蘭同埋瑞典血統。Brady嘅高祖父母John同埋Bridget Brady因為愛爾蘭大饑荒以難民身份喺南北戰爭之前走去美國，再由波士頓搬到去三藩市。

## 註

## 參考
廣州六中珠江中學

**廣州六中珠江中學**係中國廣東廣州嘅國有民辦初級中學，2001年開辦，有兩個校區同一個課改班，都喺海珠區入面。

## 兩個校區同一個課改班
* 楊青村校區：楊青路3號
* 逸景翠園校區：逸景路芳盛街60號
* 課改班：新港西路179號

## 校服色

;長袖
*衫：相間。領帶花紋，花紋入面寫住「GUANGZHOU NO. 6 MIDDLE SCHOOL」嘅字樣；袖口帶兩條線。正面帶兩個線同線組成嘅直角三角形花紋。兩袖上下，分界線成斜線。左右對稱。
*褲：純，喺近右褲袋位有個嘅圖案。
;短袖
*衫：，左右對稱，有領有紐扣，領同袖口都係帶邊。
*褲：，兩邊近褲口位有似彩帶嘅五邊形。

## 史

1950年8月，由於黃埔中正中學同私立長風中學合併轉做公立而出現過「珠江中學」個名，但1953年初改名做「六中」而消失，直到2001年由校敎育工會重新搞返出嚟。初期喺大江苑同逸景翠園入面開搞兩個校區，2009年開始喺校本部開搞課改班，2016年夏，原先喺大江苑校區向東搬到楊青村入面，原先大江苑校區改成大專學校用途。

2018年3月31號，學校正式舉辦初中入學考試，事件出街之後因為涉嫌違反教育局嘅招生法令，俾廣州當地媒體喺2018年4月4號曝光之後引起廣泛討論而震驚成個廣州教育界，廣州市教育局亦第一時間關注咗呢單大頭佛。隨後肇事校長因涉嫌喺學校搞非法入學考試而被停職調查。

2018年4月21號，呢間學校俾海珠區教育局通報批評，佢嘅初中入學考試明顯違反咗九年義務教育階段學生招生工作嘅相關規定，從2019年夏開始減少學校30%嘅招生計劃，重炒埋現任校長兼年檢平定降級到「基本合格」範疇。

## 攷

## 出面網頁
* 

類:海珠區
徐蒝

**徐蒝**（）係香港廚師，亦做過煮食節目主持。

## 簡歷
徐蒝本嚟係做廣告創作，做過廣告公司創作總監，後尾因為佢自細對煮嘢食嘅興趣，之後發展做一個專業廚師，亦係食品設計師，開咗間私房菜館。

徐蒝喺2011年開始幫now TV拍煮食節目《煮角》，2017年就幫viuTV拍飲食節目《黑料理》。

徐蒝個個阿哥係前香港廉政公署執行處副處長徐家傑。

## 演出
### 節目主持
*2011-2013年：now TV《煮角》
*2017年：ViuTV《黑料理》
*2023年：無綫電視J2台《奇蹟的罐頭料理》
### 節目演出
*2021年：ViuTV《克服他她它》第7集嘉賓
*2023年：HOY TV《香港奇則 2》第9集嘉賓
*2023年：ViuTV《究食狩獵王》第4集嘉賓

## 參考
馬端琳

**馬端琳**（，）係香港女藝人，主要做模特兒同演員，俾傳媒叫佢做「翻版容祖兒」。

## 簡歷
馬端琳喺紐西蘭畢業，主修心理學，副修日文。畢業之後返香港，參加2013年《紅日超模大賽》攞到冠軍而開始演藝事業，同年參加《環球星秀大賽》攞到「最佳魅力大獎」。

2016年10月，馬端琳加入由、劉芷盈組成嘅女子組合魔幻女皇（Magic Gals），2017年3月退出。

2016年，馬端琳參演ViuTV真人騷節目《脫獨工程》做參賽者而開始出名，綽號「脫獨Zoey」。

## 演出作品
### [[電視節目]]（[[viuTV]]）
*2016年：《脫獨工程》參賽者
*2017年：《碌卡大導》電影作品《車房·耶穌·師傅仔》 飾演 壞同學B
*有線電視《怪談》嘉賓主持
*《帶你遊香港》嘉賓主持

### 網台
*MIHK《不沉艦Muay Thai》第三季 主角

### [[電影]]
#### 2014年
*《喜愛夜蒲3》
*《冰封俠》

#### 2016年
*《鴨王2》
*《沖天火》
*《男神訓練營》（暫名）

#### 2017年
*《拆彈專家》
*《》（暫名）

#### 2019年
*《九龍不敗》（暫名）

#### 拍緊
*《原罪》（暫名）
*《天幕出擊之破冰》（大陸）
*《魔道高校》（大陸）

### [[音樂錄像|MV]]
*2012年：《秘密花園》
*2013年：田蕊妮《不傷人》

### [[廣告]]
*Hong Kong Bar app
*瘦腰果醋
*Alkabiotics反胖通素
*遊戲《魔卡勇者》代言女神洛山娜

### 其他
;2013年
*警民同樂音樂會2013表演嘉賓

## 出面網頁
*
*
大昌食品

**大昌食品**（**DCH Foods**）係香港連鎖食品超市，分做**大昌食品市場**（**DCH Food Mart**）同**大昌食品專門店**（**DCH Food Mart Deluxe**）兩個品牌，由大昌行喺1992年開辦，而家有超過50間分舖。

2024年3月傳出，大昌食品市場受到不確定嘅外在因素同各種營運挑戰下，將會喺4月關閉28間食品零售店舖，不過就繼續提供採購、分銷同食品加工業務。

## 參考
HKTVmall

**HKTVmall**係香港一個網上購物平臺，由香港電視網絡（而家叫香港科技探索）喺2014年12月開辦。呢個本嚟係香港電視網絡嘅副業，透過搞網購去幫補免費電視嘅營運。不過政府一路都未肯發免費電視牌畀香港電視網絡，電視節目製作要暫停，HKTVmall就變相做咗香港電視網絡嘅主要業務。

HKTVmall喺2016年8月喺北角和富道開咗頭一間實體舖頭，之後陸續喺香港各區開舖。

## 睇埋
*big big shop（電視廣播有限公司旗下嘅網上購物平臺）

## 註

## 出面網頁
*HKTVmall
永旺集團

**永旺集團**（）係日本零售同金融集團，喺中國大陸、香港同馬來西亞都有業務。當中香港嘅分公司係香港上市公司永旺百貨。
郭爾君

**郭爾君**（，，）係香港女演員同電視節目主持，有參與編劇同舞台劇幕後工作，亦有做模特兒同cosplayer，綽號「**爾君貓**」及「**細貓**」。

## 簡歷
郭爾君喺香港出世，2016年喺香港演藝學院戲劇學院畢業，畢業後一直以自由身演員身份從事演藝工作，出名舞台劇演出有2016年《偶然·徐志摩》嘅女主角林徽因。

2017年，郭爾君同廖子妤主持ViuTV遊埠節目《新世紀山陰戀事》而開始出名。同年年底喺嗰個台另一節目《回憶備份》中演出亦受人注目。

## 演出作品
### [[電影]]

### [[微電影]]

### [[電視劇]]（[[ViuTV]]）
*2019年：《婚內情》飾 馬淑湘（後生）
*2023年：《冰上火花》 飾 郭子華（細細聲）

### [[電視節目]]

### [[舞台劇]]

### [[音樂錄像|MV]]

### [[廣告]]

### 網片

### 其他演出
* 2015年：鮮浪潮競賽短片《第十八幅畫 Child Tung》 飾演：周童
* 2019年：最佳劇情短片《紅棗薏米花生》 飾演：阿晴（與陳麗雲）
* 2021年：短片《一起樂活耆年– 長者及年齡友善城市的八個範疇》飾演：阿珊 
* 2021年：JFFT 【白卡英雄頒獎典禮】 嘉賓
* 2022年： 主持 

## 導演作品
* 2022年：《純愛 》(Pet)
* 2024年：舞台劇《4.48精神崩潰》導演及主演與策劃。
* 2025年：黑龍劇場《雞春咁大隻曱甴兩頭岳》導演及主演與策劃。
* 2025年：黑龍劇場《三姊妹與哥哥和一隻蟋蟀》導演及主演與策劃。
* 2025年：黑龍劇場《在天台上冥想的蜘蛛》導演及主演與策劃。
* 2025年：黑龍劇場《夜行動物》導演及主演與策劃。

## 編劇作品
* 2019年： 新導演放映室2019：團圓
* 2022年： 16:9：暗格 S2一至五集

## 參考

## 出面網頁
* https://www.twitch.tv/almameow/　郭爾君嘅Twitch直播專頁
* 
* 
* 
* 
*
謝曉陽

**謝曉陽**（，）係香港藝術家，亦擔任演員同埋模特兒，係甄詠蓓同黃秋生嘅徒弟。

## 簡歷
謝曉陽喺香港大學畢業，主修比較文學，之後去澳洲墨爾本皇家理工大學讀純美術。佢嘅藝術作品討論城市空間同人嘅關係，運用媒介包括文字、裝置藝術、關係美學同影像。

佢同時係詩人，會喺文學雜誌發表短篇小說同詩歌。2021年，出版詩集《不要在我月經來時逼迫我》，入圍台灣Open Book年度中文創作。https://www.openbook.org.tw/article/p-65185

謝曉陽間中都會做戲，佢曾經憑短片《Yvette 伊維特》喺瑞典電影節 Across the Globe Film Festival 得到最佳女配角獎。

## 作品

### 文學
* 2021年：詩集《不要在我月經來時逼迫我》

### 藝術展覧

#### 個人
*2019年：我是主的羊，Kubrick
*2014年：爪緊我心，BOOM Gallery 

#### 聯合展覽
*2023年： 1st Encounter- Sound X Poetry， Here:Now Art Space
*2023年： 邊界，Chit Chat Clinic
*2023年：邊界，台灣頭城農場
*2023年：Serendi City ，香港戲曲中心
*2022年：待續T.B.C.--倖存者故事展覽，480.0
*2021年：凱龍星逆行末尾，Per Platform
*2021年：熵：時間之箭，Per Platform 
*2021年：Y旅舍藝術家駐留計劃作品展，柴灣青年廣場
*2020年：氹氹轉菊花園，Worfu Art Attack
*2019年：藝術在大南，合舍及大南街
*2019年：野生藝術節，碧波押
*2019年：說六四的重量，碧波押
*2017年：奇想妙思，PMQ
*2015年：一架飛機，兆基創意書院及九龍城社區

### 電視劇（[[ViuTV]]）
*2017年：《午夜伴廊》 飾 蔡琴（女主角）

### 電影

* 2021年：《Yvette 伊維特》飾 Yvette
* 2017年：葡萄牙電影《Time Zone》飾 Milo

### 電視節目（ViuTV）
*2016年：《We I U》 飾 Log姐
*2016年：《巨門陣》第7集參賽者

### 舞臺劇
* 2016年：《毒文青與喪陀地》 飾演 菲菲（女主角）

### 編劇

* 2022年：KUKA 梳化廣告
* 2021年：KUKA 梳化廣告

## 獎項
* 詩集《不要在我月經來時逼迫我》，入圍台灣Open Book年度中文創作
* 中興湖文學獎
* 瑞典電影節 Across the Globe Film Festival 最佳女配角
*第十三屆香港國際武術節新獬豸杯（雙節棍）第一名
* 2006年香港動漫電玩節Game Girl大賽季軍

## 參考
永旺百貨

**永旺百貨**（），全名**永旺（香港）百貨有限公司**（），係日本永旺集團嘅分公司，負責香港嘅零售業務，包括百貨公司、超級市場、生活廣場、便當舖同麵包舖。

永旺百貨喺1987年開張，頭一間舖開喺康怡廣場，當時叫**吉之島百貨**。不過2006年開始，百貨中文名「吉之島」唔再用，只用英文名「JUSCO」，再喺2013年改用「AEON」。
佳寶

**佳寶**（**Kai Bo**），全名**佳寶食品超級市場**，係香港連鎖食品超市，喺1991年開辦，而家有超過100間分舖。創辦人係林曉毅（香港馬匹「佳知武仕」、「全民佳知」、「佳知巷聞」馬主），廣告代言人係歐陽巧瑩。
759阿信屋

**759阿信屋**（**759 Store**）係香港連鎖食品超市，主要賣日本、南韓同臺灣入口嘅零食，由CEC國際控股喺2010年開辦，而家有超過200間分舖。
759

**759**係758同760之間嘅自然數。

## 文化
* 759阿信屋係香港連鎖零食舖。

## 睇埋
* 759年
新光酒樓集團

**新光酒樓集團**（**Hsin Kuang Restaurant Group**）係香港連鎖酒樓集團，喺1980年開辦，頭一間酒樓開喺北角英皇道近住新光戲院，而家有幾十間酒樓。

依家嘅新光酒樓股權好複雜，好多間酒樓都係獨立計數，而且每一間酒樓嘅股東都未必係同一班人。

## 旗下牌子
*新光酒樓/宴會廳
*百樂門宴會廳
*肇順名匯河鮮
*鳳城酒家
*百味王火鍋酒家
澳門茶餐廳

**澳門茶餐廳**（**Macau Restaurant**）係香港連鎖茶餐廳集團，出名賣澳門特色嘅豬扒包同葡撻，而家有4間舖，分別喺尖沙嘴樂道（兩間）、上環信德中心同銅鑼灣謝斐道。
這個冬天不太冷 (節目)

《**這個冬天不太冷**》（粵文意思：呢個冬天唔太凍；）係香港電視廣播有限公司嘅遊埠節目，介紹美國阿拉斯加。全個節目總共5集，由鄭俊弘、何雁詩、譚嘉儀做主持，喺2017年2月13號到17號香港時間禮拜一到五22:30－23:00喺翡翠台播，亦喺MyTV有網上節目重溫。

## 每集內容

## 收視
下面係呢個節目喺香港無綫電視翡翠台嘅收視紀錄：

## 電視節目嘅變遷
蕭元

**蕭元**（；；），筆名**北方**（），係中國大陸嘅作家、出版家同美術史家，湖南益陽寧遠人。曾經做過湖南人民出版社政治理論室副主任、《芙蓉》雜誌主編、及廣州美術學院圖書館館長等職位。2001年開始發佈小說作品，寫過《蕭元文存》夾埋四卷嘅作品。佢喺2003年因為做過貪污，加上2004年因為偷過學院入面啲名畫賣到香港嗰頭而謀取暴利直到2014年4月先至俾美術學院方舉報而被收監。

雖然佢被收監期間一直俾廣州中院猛咁採取入稟行動，但2016年12月23號因患直腸癌死咗，終年59歲。蕭元過身之後，隨後喺2017年3月24號嘅入稟行動取消咗。

## 參考資料
* 萧元案审理终止 涉案财物尚待处理 鳳凰網 （2017-03-25）
* 广美图书馆前馆长萧元狱中病亡，曾掉包盗窃百幅名家书画 澎湃新聞 （2017-03-22）
* 广州美院图书馆馆长调包亿元名画 三大谜团待解 搜狐 （2015-07-23）

元
類:湖南人
類:中國作家
類:癌死者
精神分裂

**精神分裂**，係種精神病，病人思想混亂，一般有妄想、幻覺、幻聽嘅病徵，好多時都夾雜其他精神問題，包括焦慮症、抑鬱症、濫藥等等。

## 出面網頁

*Schizophrenia  - WHO
* Schizophrenia  - NIMH
* Psychosis and schizophrenia  - NICE Pathways
腦膜炎

**腦膜炎**（）係指包住大腦同脊髓嘅腦膜發炎，可以由病毒、細菌或者其他微生物感染引發，可引致好嚴重嘅後遺症，甚至死。
祖些韋靈頓蘭丁

**祖些韋靈頓蘭丁**（，）係巴西政治人同醫生，喺巴西塞阿拉州布雷茹山度（Brejo Santo）出世。1999年到2001年間做塞阿拉州立法會議長。

佢喺2015年6月9號喺福塔雷薩醫院因腦膜炎病死，終年59歲。

## 連出去
*塞阿拉州立法會
大腦

**大腦**（）係腦最主要嘅部份，包括可以細分做四部份嘅大腦皮層：顳葉、額葉、頂葉同枕葉。亦包括海馬體等嘅一啲皮層下結構。

## 睇埋
*小腦
*腦幹
小腦

**小腦**係腦其中一部份，喺大腦後面下低，主要負責運動嘅協調同控制。

## 睇埋
*大腦
*腦幹
腦幹

**腦幹**係腦連住脊髓嘅部份，可以細分做三部份：中腦、橋腦同延腦。

## 睇埋
*大腦
*小腦
腦膜

**腦膜**係包住大腦同脊髓嘅保護膜，可以分做三層，分別係硬膜、蛛網膜同埋軟膜。

## 睇埋
*腦膜炎
盲腸炎

**盲腸炎**係盲腸後面嗰截闌尾發炎，如果醫唔切，好容易引起併發症而死。醫盲腸炎方法多數都係做手術割咗佢。
骨質疏鬆

**骨質疏鬆**（，）係骨頭入面嘅鈣逐漸流失而令到骨頭逐漸脆弱嘅病，好易引發骨折。呢隻病多數出現喺老人家，女性發病機會比男性高。

## 攷
鼻竇炎

**鼻竇炎**係指鼻入面嘅鼻竇發炎，成因包括畀病毒感染或者敏感。病症包括流鼻涕、鼻塞、咳等等。
敏感

**敏感**，又叫**過敏**，係指身體接觸到正常人唔會有乜反應嘅物質嗰陣，引發嘅嚴重反應。常見種類包括鼻敏感、食物敏感、皮膚敏感、哮喘等等。
黃熱病

**黃熱病**係種由病毒引起嘅急性病，病徵包括發燒、發冷、無胃口、反胃、肌肉痛同頭痛。起因主要係畀帶病毒嘅蚊叮中。
無胃口

**無胃口**，又叫**食慾不振**，係指對食無乜興趣，唔想食嘢，亦係好多病都會有嘅病徵。
## 睇埋
*胃口（食慾）
韋靈頓

**韋靈頓**，又譯**惠靈頓**，係外文嘅人名或地名之一，可以係：
## 韋靈頓
* 祖些韋靈頓蘭丁：巴西政治人。
* 韋靈頓馬拉：美國前NFL成員，曾經效力過紐約巨人隊。
* 韋靈頓山度士達施華：巴西足球員。
* 韋靈頓路易斯達蘇薩：巴西足球員。
## 惠靈頓
* 佐治惠靈頓：多位
非洲錐蟲病

**非洲錐蟲病**係非洲一隻寄生蟲病，由布氏錐蟲引起，病徵最初係發燒、頭痛，之後會令人迷迷糊糊想睏覺。
麥地那絲蟲病

**麥地那絲蟲病**，又叫**畿內亞絲蟲病**，係種寄生蟲病，主要係因為飲咗有絲蟲嘅污糟水而受感染。病人起初無乜病徵，之後絲蟲就會喺隻腳度生出嚟。
囊蟲病

**囊蟲病**，係種寄生蟲病，由豬肉絛蟲嘅幼蟲引起，有機會感染腦部引致癲癇發作。
細菌性陰道炎

**細菌性陰道炎**，又叫**陰道細菌增生症**，係種因為陰道有大量細菌滋生而引起發炎，病徵包括陰道分泌物多咗同埋有腥臭味。
維吉留奧塔維拉

**維吉留奧塔維拉**（**Virgílio Távora**，）係巴西政治人同軍人，喺巴西塞阿拉州Jaguaribe出世。

塔維拉喺1963年至1966年同1979年至1982年期間出任塞阿拉州州長。喺1971年至1979年間出任參議員。

佢喺1988年6月3號喺聖保羅死咗，終年68歲。

## 出面網頁
*塞阿拉州官員官方網站
卡爾士

**卡爾士**（**César Cals de Oliveira Filho**，）係巴西軍人，工程師同政治人，喺巴西塞阿拉州福塔雷薩出世。1971年到1975年間做塞阿拉州州長。喺1979年至1987年間出任參議員。喺1979年至1985年間出任巴西礦業和能源部長。

## 出面網頁
*塞阿拉州官員官方網站
卡爾士三世

**卡爾士三世**（，）係巴西工程師同政治人。1983年到1985年間做福塔雷薩市市長。 佢阿爸卡爾士（César Cals）亦做過塞阿拉州州長，參議員同巴西礦業和能源部長。

## 出面網頁
*福塔雷薩市官員官方網站
防空武器

**防空武器**（**anti-aircraft warfare**）係專為防禦敵軍嘅航空器（而家主要係戰機）而設計嘅武器，由20世紀開始發展出嚟。
沙斐儀

**沙斐儀**（**Al-Shafi‘i**，）係伊斯蘭教遜尼派四大伊瑪目其中一位，亦係沙斐儀學派嘅創始人。
上訴

**上訴**係司法程序，指打完一場官司之後，原告或者被告唔服判決，喺提出合理理據情況（例如適用法律或者偵辦程序有問題）下，提請上一級法院重審嘅做法。

大部份國家都允許由基層法院一路上訴到最高法院或者憲法法院，但係亦都有國家同地區有法律規定衹准上訴幾多次。
搞破壞

**搞破壞**（**sabotage**），又叫**攪攪陣**（又寫做**搞搞震**），係指任何削弱一個組織正常運作能力嘅行動，可以用喺好多唔同範疇，譬如國同國之間打仗嗰陣派間諜潛入敵方搞破壞。喺工業行動入面，工人放慢手腳唔認真做嘢都算係搞破壞，叫**怠工**。

## 睇埋
* 破壞
藤本植物

**藤本植物**（），又叫**藤蔓植物**，係攀緣植物兩大類嘅其中一種。藤本植物同其他攀緣植物嘅分別在於佢地有好長嘅木質梗，而且由泥土生出來之時整株就已經成棵都係攀緣植物，例:南瓜咁（屬於一年生攀緣草本植物）要將部分嘅梗變成變態莖來攀附其他物件。雖然藤本植物依然要攀附其他樹木去到林冠集光，又或者透過其他方式生高啲去獲取陽光。
來世

**來世**（）係好多宗教都有嘅一種概念，指人死咗之後嘅後續。譬如基督教入面，人死後會上天堂或者落地獄；佛教入面，人死後會輪迴轉世。
## 睇埋
*死亡
*瀕死體驗
*不死生物
*恐懼管理理論
武陵頻道

（）係常德電視台嘅一間已經停止廣播嘅電視頻道，2012年1月18號開播，2017年3月24號停播。

播出期間凈喺常德地區先至收到呢個頻道。

## 史
2011年，常德市人民政府為咗加強武陵區嘅現代化建設同埋宣傳，佢同武陵區人民政府一齊合作，計劃喺常德電視台入面開播武陵頻道，隨後喺2012年1月18號開播。頻道開播期間雖然有部分節目為武陵區當地搞宣傳，但2013年春、夏期間因為唔停噉賣過違規嘅醫藥廣告而俾廣電處罰。

隨後因為頻道俾廣電定位做違法廣播而喺2017年3月24號宣佈停播，最後嘅畫面係張彩條信號。原先嘅《武陵新聞》欄目亦搬到時政頻道入面繼續播。

## 註

類:常德電視台
類:停播咗嘅電視台或頻道
安塞巴地區

**安塞巴地區**係非洲東北部國厄立特里亞嘅一個地區，喺國土西北，同蘇丹接壤。
叙福樓集團

**叙福樓集團**（**Lucky House Group**，）係香港連鎖飲食集團，喺1986年開辦，本身經營粵菜酒樓生意，頭一間酒樓開喺九龍窩打老道，嗰時叫「**叙福樓海鮮酒家**」。不過而家已經無再用「叙福樓」呢個名。而家叙福樓集團執行董事係黃傑龍。集團2018年5月喺香港上市。

叙福樓集團喺2018年8月收購咗有68年歷史嘅「永華麵家」嘅招牌，之後改用「永華日常」個名重開。

2020年9月，市面最後一間叙福樓酒家因為業主唔肯續租而執笠，令「叙福樓」呢個品牌暫別市場。

## 旗下品牌
### 叙福樓中國菜
*煲仔皇
### 株式會社有限公司
;燒肉
*牛角
*牛角Buffet
*牛角J

;火鍋
*温野菜
*牛涮鍋
*好呷台灣火鍋
*好鍋日子

;其他
*和平飯店
*永華日常
*THE MATCHA TOKYO
*挽肉與米
*兩姊妹涼皮×株式會社
*敘‧小麵

## 前品牌
*叙福樓海鮮酒家
*御苑皇宴
*皇宴會所
*御苑
*敘福樓金閣
*柳氏家
*株式味覺宅配
*KAMO
*牛角次男坊

## 出面網頁
*叙福樓集團
馬薩華

**馬薩華**係非洲東北部國厄立特里亞嘅一座城鎮，人口5.3萬，喺1890年到1897年嘅意大利殖民時期做過厄立特里亞嘅首府。
愛園

**愛園**，又叫**愛園別墅**（），係香港新界上水古洞一座古宅，1919年之前起好。1957年之後，船王許愛周買咗佢入住，到1966年佢過身後亦葬喺度。政府建議緊佢做香港一級歷史建築。

類:古洞‎
聖母聖衣堂

**聖母聖衣堂**（）係香港香港島灣仔一間天主教教堂，喺星街1號，歷史可以追溯到1845年，而家個堂係2001年啟用。
竹篙灣發電廠

**竹篙灣發電廠**（），全名**竹篙灣燃氣輪機發電廠**，係香港大嶼山竹篙灣一座燃氣輪機發電廠，由中華電力營運，1992年開始用。

竹篙灣發電廠係中華電力嘅後備發電設施，有3組100兆瓦單循環燃氣渦輪機，用超低硫柴油做燃料，可以喺12分鐘內運作。
山頂教堂

**山頂教堂**（）又叫**歌賦山山頂新教教堂**（），係香港舊時一座基督新教教堂，喺山頂道近歌賦山百祿徑，1883年開始用，1941年香港日治時期被炸爛而停用。
保良局青衣中學 (技能訓練)

**保良局青衣中學 (技能訓練)**（），簡稱**保良局青衣中學**，係香港新界青衣島舊時一間津貼技能訓練中學，喺青芊街8號，1998年由保良局創辦，2004年執笠，2005年改畀東華三院周演森小學用。

類:保良局學校
寶血女子中學

**寶血女子中學**（）係香港香港島柴灣一間津貼中學，喺新廈街338號，1945年由寶血女修會喺灣仔創辦，初頭叫**德貞第二女子中學**，1952年搬到北角，改名做**寶血女子中學**，1997年再搬到柴灣。後山有新廈街遊樂場。
利銘澤堂

**利銘澤堂**（）係香港大學13間住宿舍堂之一，喺薄扶林沙宣道6A，1992年開辦，個名係紀念企業家利希慎個仔利銘澤。
小西灣兵房

**小西灣兵房**（）又叫**小西灣軍營**，係香港香港島小西灣舊時一個兵房，由駐港英國皇家空軍367通訊兵隊喺1952年開辦，主要用嚟做情報中心，1982年搬咗去舂坎角。
邵逸夫創意媒體中心

**邵逸夫創意媒體中心**（），係香港城市大學創意媒體學院嘅教學大樓，喺九龍塘達康路18號，2011年起好，個名係紀念邵逸夫。
慶州

**慶州**係南韓慶尚北道一個市，人口26萬。佢係古時新羅嘅京師。

類:亞洲舊都
寶福山纜車

**寶福山纜車**（）係香港一個纜車系統，喺新界沙田寶福山入面。成個系統有兩個站、一架纜車，纜車有6個座位同4個企位。
浦項

**浦項**係南韓慶尚北道一個市，人口52萬。佢係全世界最大製鋼公司浦項製鋼嘅總部城市。
中部地區

**中部地區**係中間嘅地域部分，可以係：
* 中部地區 (厄立特里亞)
* 中部地區 (喀麥隆)
* 中部地區 (加納)
* 中部地區 (馬拉維)
* 中部地區 (喀麥隆)
* 中部地區 (多哥)
* 中部地區 (阿根廷)
* 中部地區 (尼泊爾)
* 中部地區 (星加坡)
* 中部地區 (馬耳他)
* 中部地區 (蘇格蘭)
* 中部地區 (塞爾維亞)

## 近似地名
* 中部地方：日本對中部地區嘅稱呼
* 泰國中部地區
* 中國中部經濟區：中國大陸對中部地區嘅稱呼
* 中臺灣：臺灣對中部地區嘅稱呼
* 北美中部地區
* 中區
* 中部戰區：中國人民解放軍五大戰區之一


方位地名
南部地區

**南部地區**係中間嘅地域部分，可以係：
* 南部地區 (厄立特里亞)
* 南部地區 (馬拉維)
* 南部地區 (馬耳他)
* 南部地區 (塞爾維亞)
* 南部地區 (喀麥隆)

## 近似地名
* 南地大區：紐西蘭對南部地區嘅稱呼
* 泰國南部地區
* 華南地區：中國大陸對南部地區嘅稱呼
* 南臺灣：臺灣對南部地區嘅稱呼
* 南區
* 南部戰區：中國人民解放軍五大戰區之一


方位地域
富豪B8R

**富豪B8R**係瑞典富豪出嘅一款後置引擎巴士底盤，喺2013年亮相，用嚟取代富豪B7R同埋B9R。

富豪B8R有兩軸同埋三軸版。佢首先係喺歐洲市場推出，所以初時只可以配富豪D8K歐盟六型引擎，容量7.7公升，打直擺喺車尾。2016年，富豪推出配富豪D8C歐盟五型引擎嘅B8R，畀排放冇咁嚴格嘅地區用。2017年4月，富豪宣佈向全球銷售B8R，提供埋富豪D8A歐盟三型引擎版本。喺南美洲，佢係被稱為**富豪B250R**或者**富豪B330R**。

富豪B8R可以整成客車或者市際車，佢可以配唔同車身，亦有啲係配富豪旗下嘅車身，以富豪8900、9400、9500或者9700等名義賣。B8R嘅低地台版係叫做富豪B8RLE。

富豪B8R嘅蹤跡遍及歐洲同亞洲。

## 參考

## 出面網頁
* 官方產品介紹（英國）
* 官方產品介紹（香港）
帕斯法巴羅佐

**祖些·帕斯法·巴羅佐**（**José Parsifal Barroso**，）係個巴西政治人同律師，喺巴西塞阿拉州福塔雷薩出世。1956年到1958年間做巴西勞動部。1959年到1963年間做塞阿拉州州長。

帕斯法巴羅佐喺1986年4月21號喺福塔雷薩死咗，享年72。

## 出面網頁
*塞阿拉州官員官方網站
費拉維奧 馬西利奧

（，；）係巴西教授、律師同政治人，皮奧伊州皮科斯人。1955年到1958年間做塞阿拉州副州長。1958年到1959年間做塞阿拉州州長。

## 出面網頁
*塞阿拉州官員官方網站
諾古拉亞西奧利

**安東尼奧·平托·諾古拉·亞西奧利**（**Antônio Pinto Nogueira Accioly**，又譯**亞奇奧利**；）係巴西嘅律師同政治人，塞阿拉州伊各（Icó）人。喺1896年至1900年同1904年至1912年期間出任塞阿拉州長。

諾古拉亞西奧利喺1921年4月14號喺里約熱內盧因死咗，享年80歲。

## 出面網頁
*塞阿拉州官員官方網站
巴羅佐

**巴羅佐**係葡萄牙文姓氏，可以指：
*佐沙·帕斯法·巴羅佐，巴西政治人物；
*佐沙·曼維·巴羅佐，葡萄牙政治人物，做過歐盟委員會主席。
佐沙·曼維·巴羅佐

**佐沙·曼維·杜朗·巴羅佐**（，）係歐洲一位政治人，先後擔任過葡萄牙總理同歐盟委員會主席。

## 註解同參考
### 參考


## 出面網頁

類:葡萄牙總理
類:歐盟委員會主席
西北地區

**西北地區**係西北嘅地域部分，可以係：
* 西北地區 (加拿大)
* 西北地區 (喀麥隆)
* 西北地區 (冰島)
* 西北地區 (英格蘭)
* 西北地區 (英屬北美)

## 近似地名
* 阿根廷西北地區：阿根廷對西北地區嘅稱呼
* 美國西北地區：美國對西北地區嘅稱呼
* 太平洋西北地區：美國對西北近太平洋地區嘅稱呼
* 中國西北地區：中國大陸對西北地區嘅稱呼
* 南地大區：紐西蘭對南部地區嘅稱呼
* 突尼西亞西北地區：突尼西亞對西北地區嘅稱呼


方位地域
馬高斯卡爾士

**馬高斯卡爾士**（，）係巴西社會學家同政治人，喺巴西帕南布哥州利斯菲出世。 佢亞爸卡爾士（César Cals）做過塞阿拉州州長，參議員同巴西礦業和能源部長。佢大哥卡爾士三世亦做過福塔雷薩市市長。2003年到2006年間做塞阿拉州立法會議長。

## 連出去
*塞阿拉州立法會

類:社會學家
馬西利奧

**馬西利奧**（；）係葡文人名，可以係：
* 費拉維奧·馬西利奧
* 馬西利奧艾維斯達施華：歸化黎巴嫩公民嘅巴西足球員。
* 馬西利奧·莫利拉：巴西政壇人。
阿西奧利

**阿西奧利**（；）係葡文嘅男仔名，可以係：
*諾古拉亞西奧利：巴西政治人。
*列卡度·阿西奧利：巴西網球員。
列卡度·阿西奧利

（，；）係退役嘅巴西男子網球員，里約熱內盧州博塔科高人，同路易斯·馬他一齊參加過1988年夏季奧林匹克運動會嘅網球賽事，1986年12月29號，佢試過喺ATP網球排行榜排到全球第228位。

## 連出去
* Ricardo Acioly Association of Tennis Professionals
* Ricardo Acioly International Tennis Federation
* Ricardo Acioly Davis Cup

類:巴西網球手
類:里約熱內盧州人‎
法蘭西斯·福山

**法蘭西斯·福山**（，），係一位美國作家同政治經濟學者。

## 著作
* 《歷史之終結與最後一人》，李永熾譯，時報文化出版，1993年。
* 《強國論》，閻紀宇譯，時報文化出版，2005年。
* 《政治秩序的起源 上卷：從史前到法國大革命》，黃中憲、林錦慧譯，時報文化出版，2014年。
* 《大世界 小小人》（同傑拉特·藍士南、卡羅林·高利特合著），李丹丹、劉仲敬譯，廣西師範大學出版社，2014年。
* 《政治秩序的起源 下卷：從工業革命到民主全球化的政治秩序與政治衰敗》，林麗雪譯，時報文化出版，2015年。
湯瑪士·麥考萊

**湯瑪士·麥考萊，第一代麥考萊男爵**（，），係英國史學家、詩人、輝格黨人。

## 著作
* 《麥考萊英國史》，劉仲敬譯，吉林出版集團有限責任公司，2014年

類:英國人
福士集團

**福士集團**（**Volkswagen Group**又叫**大眾集團**）係德國汽車公司，旗下有福士、奧迪、保時捷、林寶堅尼等等好多牌子。
歐寶

**歐寶**（**Opel**）係德國汽車公司，2017年之前係美國通用汽車嘅附屬公司，而家由聖帝蘭帝斯汽車集團持有。
雷諾汽車

**雷諾**（**Renault**）係法國汽車公司，1999年開始同日本嘅日產汽車建立咗合作關係。

## 出面網頁

* 
* 
* 
* 
*
亞瑟·蘭森

**亞瑟·蘭森**（，）係英國兒童文學作家，作品包括系列小說《燕子號同亞馬遜號》。

## 著作
* 《燕子號與亞馬遜號9：偵探六人組》，劉仲敬譯，貴州人民出版社，2013年
* 《燕子號與亞馬遜號12：保衛白嘴潛鳥》，劉仲敬譯，貴州人民出版社，2013年

## 出面網頁
標緻雪鐵龍

**標緻雪鐵龍集團**（**Groupe PSA**），之前叫**PSA標緻雪鐵龍**(**PSA Peugeot Citroen**)曾經係法國汽車公司，旗下牌子包括標緻、雪鐵龍。

標緻雪鐵龍集團嘅起源可追溯到1896年，當年阿爾芒·珀若（Armand Peugeot）先生創辦咗標緻汽車。自此之後，標緻家族就一直係集團嘅大股東之一。

1976年標緻汽車買咗雪鐵龍汽車，並成立咗PSA標緻雪鐵龍作佢嘅母公司，隨後於1978年買咗佳士拿歐洲子公司。之後標緻雪鐵龍集團唔淨是歐洲第二大汽車生產廠商，同時都係歐洲第一大輕型商用車生產廠商。

喺2019年12月，標緻雪鐵龍同快意佳士拿汽車宣市合併，改名叫做聖帝蘭帝斯汽車集團，新集團嘅總部會設喺阿姆斯特丹，仲會米蘭、紐約及巴黎上市。

喺2021年1月21號，聖帝蘭帝斯汽車集團正式成立，並成為全球第四大汽車集團。

## 出面網頁

*
標緻

**標緻**（**Peugeot**）係法國汽車公司，而家係聖帝蘭帝斯汽車集團嘅附屬公司。

## 出面網頁

* 
* 
* 
*
南非蘆薈

**南非蘆薈**（；學名：**'），又嗌**龍角蘆薈**（）、**木劍蘆薈**（）、**龍角花**（）、**大蘆薈'''（），係黃脂木科蘆薈屬嘅長年生肉質草本植物，原產南非，而家喺南非、津巴布韋、莫三鼻給、馬拉維、中國西北少部分地區先至搵到。

## 樣
植株雖然有明顯嘅地上梗，但梗節好短。成樖嘢有3.0～4.5m高，有分枝兼直立。葉莖生，樣似窄嘅披針，肥厚兼多肉汁，長大概6dm，闊大概5cm，頂端長而超尖，葉邊有明顯嘅白刺響度，而且好長。花熟單生，總裝花序，多數生喺葉堆，花瓣紅，花萼綠，長大概35mm，初生時好密拃拃；每年夏中開花。果屬蒴果，三角形。

## 適應環境
植株啱喺暖熱同乾燥、有陽光嘅地方生，稍微啲鹽鹼性地，但唔凍同黑麻麻地方。

## 用途
植株多數用嚟畀人睇，民間亦會用佢啲葉醫癌症。

## 有關嘅書
* 中国外来植物　第434～435页　　上海科学技术出版社 ISBN 978-7-5478-0780-4/Q·4

## 連出去
* Aloe arborescens(树芦荟) 中国植物主题数据库
* Aloe arborescens Mill. 樹蘆薈 台灣生物多樣性資訊入口網
* Aloe arborescens Mill.  木立芦荟 CFH
* 木立芦荟 绿手指
* 百合科：木立芦荟 Aloe arborescens 360Doc个人图书馆

類:蘆薈屬
類:草本植物
類:肉質植物
類:沙漠植物
類:藥用植物
類:觀葉植物
類:花卉
加什-巴爾卡地區

**加什-巴爾卡地區**係非洲東北部國厄立特里亞嘅一個地區，喺國土西部，同蘇丹、埃塞俄比亞接壤。
氣旋德比

**強烈熱帶氣旋德比**，或者**強烈熱帶氣旋黛比**（）係自2015年以嚟喺澳洲地區旋最勁嘅熱帶氣旋，同埋佢被指喺自2011年以嚟對昆士蘭最危險嘅氣旋。呢個熱帶低氣壓響3月23號形成，響3月26號改名。氣旋德比預計會喺當地時間3月28號晏晝2點喺同埋之間登陸。

## 攷
阿達烏托比錫拉

**阿達烏托比錫拉**（**Adauto Bezerra**，又譯**亞達烏托**，）係巴西政治人同軍人，喺巴西塞阿拉州北茹阿澤魯（Juazeiro do Norte）出世。

比錫拉喺1975年到1978年間做塞阿拉州州長。1983年到1987年間做塞阿拉州副州長。

## 出面網頁
*塞阿拉州官員官方網站

類:雙胞胎
保羅薩拉薩蒂

**保羅薩拉薩蒂**（；）係巴西政治人、記者同律師，喺巴西塞阿拉州嘅福塔雷薩（Fortaleza）出世。1955年到1958年間做塞阿拉州州長。

## 出面網頁
*塞阿拉州官員官方網站
英式16波

**英式16波**（），又嗌**黑波**（），係桌球運動嘅其一項目，亦係全球各地喺大型及VIP桌球館入面流行嘅桌球項目。比賽時，檯上面會放16隻波（其中一隻係白波、一隻係黑波，凈低嗰14隻分別係黃波同紅波），附近有6個袋窿。

## 歷史
呢種運動從1900年代初（有記錄話係1908年）出現，直到1925年先至開始流行，嗰時凈得7隻黃、7隻紅、1隻黑呢三種色嘅波。後嚟個玩法喺英國地區開始流行。雖然呢種玩法流傳到美國發展成美式16波後發揚光大，但英式嘅玩法一直保留到而家。

## 規則
英式16波有固定嘅比賽規則，連比賽過程同用波都有嚴格規定：
### 用波

波嘅裝備包括咗7隻紅波同7隻黃波，1隻黑波同1隻白波。其中除咗黑波之外，其它波唔理喺咩情況下都唔可以有數字喺度。

比賽用檯一般揀6×3英吋、7×3.5英吋（二揀一）嗰種。用波一般用2～英吋範圍內嗰種。

### 擺法

比賽開始嗰時，最好用三角架擺波，不過一定要符合以下要求：
#要排喺檯嘅闊行最中間位，長行喺中間偏向自己嘅½長度位，但唔畀黐檯邊或距離檯邊太近。
#擺成隻等邊三角形且突出位面向檯最遠處，唔畀出現位置偏差或角度傾斜嘅情況。
#黑波必須要擺喺堆波嘅中間位
#三個角必須要擺成一紅兩黃或一黃兩紅嘅結構，而且堆波啲色一定要擺成梅花間竹個樣。
#個個波之間必須要黐埋，唔可以鬆散。

### 比賽
#### 開波
喺第一局開波之前，比賽多數用以下兩種方式嚟決定邊個開波：掟銀仔定𧰵波鬥遠近。揀完先後準備之後比賽開始，白波凈可以擺喺長行喺中間偏向自己嘅對面½長度位，但唔可以黐檯邊。之後直接發波。

白波發出去之後，出現以下情況：

#### 第一桿之後
打散啲波之後會睇情況而決定，有啲比賽睇第一桿入嘅係乜色，有啲會嗌你決定打邊隻色嘅波。一旦揀咗嗰隻色，中途冇得改，直到嗰鋪嘅黑波落袋為止。
#### 交換對手
打散啲波之後，跟住落嚟嘅比賽過程入面，凡係對陣兩位其中一方打完波之後出現冇波落袋情況就要換對方繼續打波。但出現以下情況嘅，對方可以執返白波出嚟放喺檯嘅發波區範圍開打，犯規方要罰停一次。
*對方未先射中指定嘅波
*對方發波之後冇掂到任何彩波
*對方喺未打嗮指定波種落袋之前，發波之後掂到黑波嘅。
*對方入嘅係第隻色嘅波。
*白波落袋或飛出檯（唔理有冇入到彩波都係噉）
*冇波掂檯邊
*打波時兩隻腳離開地面（除殘疾比賽或波檯冇另外提供準確桿之外）
*使用跳波技能
#### 點先至算贏
*通過合法途徑入嗮冚唪唥嘅紅／藍波或黃波之後，將黑波射入。
*對方通過犯規嘅方式入咗黑波
*對方得返黑波可以射時，連同將黑波同白波一齊射落袋或飛出檯。
*對方將黑波飛咗出檯。
*對方喺未入嗮冚唪唥嘅紅／藍波或黃波嘅情況下，通過組合波將黑波射入。
*對方通過跳波方式將黑波射入。
#### 嚴重犯規
出現以下情況係屬嚴重犯規，要直接換對方射或直接結束比賽：
*波未停低時直接出桿
*未輪到出桿時直接出桿
*犯規停罰期間未完時直接出桿
*對方犯規後輪到自己開波時，白波冇按規定擺喺發波區範圍入面就直接出桿。

## 註同攷
;註

;攷

## 出面網頁
*International Professional Pool Players Association (IPA) &mdash; Professional Body for Blackball pool who run a well publicised tour for both amateurs and professionals recognised as the pinnacle for the sport of pool.
*World Pool-Billiard Association (WPA) &mdash; world governing body for numerous versions of pool, including "blackball rules"
*Blackball Rules for mobile devices Official WPA blackball pool rules listed
**European Blackball Association (EBA) &mdash; Europe's WPA-affiliate organisation for blackball
***Associació de Blackball Catalunya &mdash; Catalonian organisation for blackball
*World Eightball Pool Federation (WEPF) &mdash; international governing body for "world rules"
*Welsh Pool Association (WPA) &mdash; international governing body for pool in Wales.

類:檯波
柏保路迪薩拉薩蒂

（，；）係西班牙嘅小提琴手，納華拉旁普隆納人。1860年從巴黎音樂學院畢業後，先後去過歐洲同美洲一帶做過巡迴表演。佢亦係全球第一位演奏被錄音嘅小提琴家。

## 出面網頁
*
* , and others (i.a. Jascha Heifetz and Itzhak Perlman)
* Pablo de Sarasate: Biography & list of works (in English and French)
* Eduardo H. Asiain plays music by Pablo Sarasate
* pablosarasate.com

類:西班牙音樂家
英國首相

**英國首相**，正式名**聯合王國首相**（**Prime Minister of the United Kingdom**），簡稱**英揆**，係英國政府阿頭，由英國國會下議院多數黨黨魁或者執政聯盟領袖做。現時一般會兼任「首席大藏卿」（**First Lord of the Treasury**）以及「公務員事務大臣」 （**Minister for the Civil Service**）。

## 睇埋
*英國首相一覽
鄭問

**鄭問**（），本名**鄭進文**，臺灣漫畫家，喺2017年3月26號因為心肌梗塞過身，享年58歲。

## 註
拉斯彭馬斯

**拉斯彭馬斯**（）係西班牙加那利群島一座城，拉斯彭馬斯省首府，住38萬人。呢座城喺加那利群島嘅大加那利島，係島上最大城，距離非洲海岸約莫210公里。

類:加那利群島
赫羅納

**赫羅納**（西班牙文：**Girona**），又譯**基羅納**，係西班牙加泰隆尼亞一座城，赫羅納省首府，住10萬人。
## 睇埋
*基羅納足球會
温伯托比澤拉

（，，）係巴西生意人、政治人同軍人，塞阿拉州北茹阿澤魯人。曾經喺1963年至1966年間同埋1971年至1974年間先後做過北茹阿澤魯市長同塞阿拉州副州長。

## 出面網頁
*巴西中國建設銀行

類:雙胞胎
喇沙小學

**喇沙小學**（****）係香港一間擁有名望嘅全日制男仔小學，喺九龍仔喇沙利道，係天主教喇沙會喺香港開辦嘅第三間學校同埋第一間小學；以學生人數計，亦係全香港最大嘅小學。因直屬嘅關係，大部份畢業生都有機會升讀對面馬路嘅喇沙書院。

## 歷史
### 創立
1957年前，喇沙書院喺喇沙小學依家嘅地址開辦第七、八班，即係依家嘅小學五、六年級。1957年9月，正式脫離喇沙書院成立喇沙小學，五、六年級各兩班，由彭亨利修士擔任創校校長，做咗27年。當時嘅校舍係喇沙書院嘅附屬建築。下晝上堂，上晝俾教育署借用。
上大人

《**上大人**》，又叫《**上大人孔乙己**》，係中國唐代嘅字帖，有廿四個唔重複嘅唐字，舊時中國細路用佢描紅寫字。

## 內文
上大人，孔乙己，化三千，七十士，爾小生，八九子，佳作仁，可知禮。

## 睇埋
*《孔乙己》
温伯托

**温伯托**（；；）係源自德文「Humbert」一詞變形而成嘅西班牙同葡萄牙嘅男仔名，可以係：
* 温伯托·比澤拉
* 温伯托·布拉斯哥
* 温伯托·卡斯特羅
* 温伯托·克魯斯
* 温伯托·阿朗素·拉佐
* 温伯托·阿朗素·莫雷利
* 温伯托·拉莫斯
* 温伯托·羅德列基斯
* 温伯托·羅賓遜
* 温伯托·帕拉
* 温伯托迪金保斯
* 温伯托索蘭奴
小鳴單車

**小鳴單車**（；）係中國大陸嘅創業公司同，2016年7月由金超慧一手創辦，總部喺廣州天河區。業務專門負責用手機做城市短途出行嘅單車APP服務，有「青車仔」或「小鳴」嘅稱呼。而家喺中國嘅上海、廣州、深圳、無錫、杭州、汕頭都有佢嘅租單車服務。

2018年3月27號，小鳴單車宣告破產，係中國大陸第一個破產嘅短途單車租賃品牌。

## 參考資料

## 出面網頁
* 
* 

類:共享單車公司
類:廣州公司
賴恩高斯寧

**賴恩 高斯寧**（，）係個加拿大男演員、導演、編劇、監製、音樂同生意人。1993年做童星出道，至今獲得三次奧斯卡金像獎提名，包括喺2006年演出《Half Nelson》被提名第79屆奧斯卡金像獎最佳男主角、2016年演出愛情歌舞片《星聲夢裡人》被提名第89屆奧斯卡金像獎最佳男主角、同2023年演出《Barbie芭比》被提名第96屆奧斯卡金像獎最佳男配角。

## 拍過嘅戲
* 《熱血強人》（2000，Remember the Titans）
* 《狂熱份子》（2001，The Believer）
* 《忘了‧忘不了》（2004，The Notebook）
* 《Half Nelson》（2006）
* 《瞞天殺局》（2007，Fracture）
* 《有人喜歡藍》（2010，Blue Valentine）
* 《全為愛》（2010，All Good Things）
* 《滾搞了愛情》（2011，Crazy Stupid Love）
* 《極速罪駕》（2011，Drive）
* 《選戰風雲》（2011，The Ides of March）
* 《末路車神》（2012，The Place Beyond the Pines）
* 《反黑暴隊》（2013，Gangster Squad）
* 《罪無赦》（2013，Only God Forgives）
* 《沽注一擲》（2015，The Big Short）
* 《黐筋雙响炮》（2016，The Nice Guys）
* 《星聲夢裡人》（2016，La La Land）
* 《銀翼殺手2049》（2017，Blade Runner 2049）
* 《登月第一人》（2018，First Man）
* 《灰影人》（2022，The Gray Man）
* 《Barbie芭比》（2023，Barbie）
* 《特技狂人》（2024，The Fall Guy）
* 《末日聖母號》（2026，Project Hail Mary）

## 出面網頁

*
交易所

**交易所**（英文：**exchange**）係種有組織嘅金融市場，會俾人喺各種嘅監管下交易證券、商品、外匯、期貨同埋期權等嘅金融產品。
## 睇埋
*櫃檯買賣
## 攷

類:金融市場
基督徒

**基督徒**係基督教嘅信徒，主要係基督教教會嘅成員，包括天主教徒、東正教徒、新教徒，亦包括信基督教但無入任何基督教教會或者教派嘅人。

由於新教成日都被直接叫做「基督教」，新教徒亦都叫自己同埋畀人叫做「基督徒」，所以好多人都以為只有新教徒係基督徒。
匯率

**匯率**（；）喺經濟學同金融學上定義係指兩種通貨（currency）之間兌換嘅比例。舉個例說明，喺一個時間點，美元同港紙之間嘅匯率係 0.13 兌 1（或者可以講做「大約 7.69 港紙兌 1 美元」），意思係 0.13 個單位嘅美元價值相當於 1 個單位嘅港紙，所以正常嚟講，攞住 100 文港紙去換美元嘅話會換到 13 文美元。

喺廿一世紀，世界各地嘅通貨－包括港紙、人民幣、日圓、美元、同歐羅等等－彼此之間都有持續上落嘅匯率，對世界各地嘅經濟活動以至地區之間嘅交易有深遠影響。

## 因素

匯率可以由好多因素話事：喺外匯市場（forex）當中，世界各地嘅人會一日廿四小時係噉彼此之間買賣各種通貨－最簡單嘅例子可以係啲人預期歐洲經濟會唔掂，歐羅價值會跌，於是就快手賣咗手上啲歐羅佢；因為噉，對每種通貨嘅供應同需求會不繼有唔同幅度嘅上落，而由於匯率反映咗每種通貨嘅價值，所以匯率都會不繼噉有唔同幅度嘅上落。

此外，唔同經濟體嘅政府又會為咗確保自己經濟發展而制定一啲外匯嘅相關政策，左右匯率嘅變動，例如係香港聯繫匯率制度噉，就係一個令港紙同美元之間有固定匯率嘅制度。
*經濟增長（**+**）：一般認為，如果一個經濟體經濟好景－GDP 持續噉升、失業率低、啲人正常噉使錢，噉嗰個經濟體嘅通貨價值就會升；噉係因為一個經濟體健康，外地人就會肯去嗰度投資，就自然多咗人想要嗰個經濟體隻通貨，需求升價值就會跟住升。
*通脹（**-**）：一般嚟講，如果一個地區通脹率低，噉嗰個地區嘅通貨價值就會升（用嗰隻通貨會換到更加多嘅外幣），而相對嚟講，如果一個地區通脹率高，噉嗰個地區嘅通貨價值就會跌；噉係因為通脹會影響一隻通貨幾有實際價值－想像一個地區嘅通貨 A；如果 A 地區通脹勁，就表示一個人攞住通貨 A 買到嘅貨品服務嘅量會少咗，而假設第啲通貨嘅通脹情況不變，就表示 A 嘅實際價值（買到幾多貨品服務）相對嚟講低咗。
*利率（interest rate；**+**）：利率會影響啲人投資嘅意慾－如果一個經濟體利率升，噉即係話啲人喺呢度借錢俾人可以賺到嘅利息就會多咗，（最少喺短期內）好多時會因而吸引外地嘅投資者將自己啲錢攞嚟個經濟體度借錢俾人，多咗人想買個經濟體隻通貨就表示對隻通貨嘅需求升咗，隻通貨嘅價值就會升。值得一提嘅係，利率係一樣中央銀行能夠直接控制嘅嘢，所以成日俾人攞嚟做調控匯率嘅一種手法。
*經常收支（current account）：經常收支係指一個經濟體同佢啲貿易夥伴之間嘅貿易平衡，反映一個經濟體同貿易夥伴之間喺貨同服務上嘅交流；如果有個經濟體嘅經常收支出現咗赤字，就表示佢喺對外貿易當中使嘅多過賺返嚟嘅，而且要由外地借資本嚟應付呢啲赤字；噉亦都表示，呢個經濟體需要大量外幣（買進口嘢），而且需要嘅量大過佢靠出口賺到嘅，同時佢又實係有向外地供應自己嘅貨幣（買進口嘢），而且呢股供應大過貿易夥伴由佢度買嘢引起嘅需求－個經濟體嘅貨幣供過於求，而佢啲貿易夥伴嘅貨幣供不應求，會令個經濟體嘅貨幣價值下降。

## 睇埋
*錢
*通貨
*外匯
*套息交易
*黑色星期三
*錢幣兌換店

## 參考
*Hinkle, L. E., & Monteil, P. J. (1999). *Exchange rate misalignment: Concepts and measurement for developing countries*. Oxford University Press.
*MacDonald, R., & Taylor, M. P. (1992). Exchange rate economics: a survey. *Staff Papers*, 39(1), 1-57.

## 引咗

## 拎

*Money Magazine.
妓院

**妓院**，又叫**妓寨**，係妓女去賣淫嘅地方，在此為妓者或多或少而唔非單一，背後多數有扯皮條經營。有啲妓院嘅賣淫者全部或者部分係男妓；喺極少數嘅呢啲架步，甚至有非男非女者服待嫖客。

## 文化用字
火坑有時會被形容為好惡劣嘅環境，而有啲被逼賣身成為妓女嘅人，會被形容為被賣落火坑。

## 另睇
*鷄竇
*鴨竇
雞竇

**竇**，粵語嚟講係指一個窩點，一個藏身之所，有所謂**[[竇口]]；**

而**雞竇**，簡單咁睇就應該係指雞嘅窩巢，養雞嘅地方，但喺粵語世界嘅講法入面，呢個詞語係有另外一番含義。

如果有某啲人嘅居住空間極之唔整潔，啲衫褲鞋襪亂咁放，啲傢俬床舖又亂糟糟，咁就會話：「佢屋企 (或者房間) 好似**雞竇**咁亂」，因為啲雞住嘅窩通常都有好多雞屎，殘渣同埋雞毛，俾人感覺又臭又亂七八糟，所以咁樣嚟形容。

另外，國語嘅「雞」，同「妓」同音，所以粵語世界裡面，有人會侮辱性咁將妓女稱為雞，而啲妓女嘅大本營，就被稱之為**雞竇**。
庫爾德工人黨

**庫爾德工人黨**（）係發源自伊拉克嘅武裝組織同政黨，1970年成立，主張喺庫爾德地區建立庫爾德人嘅國，同土耳其軍隊經常發生衝突，亦畀好多國睇成恐怖主義組織。
卡加利地區

**卡加利地區**（Calgary Region）位於加拿大亞伯達省嘅南部，包含卡加利市同埋其他嘅市、鎮、村、同行政區域。

## 列表
期貨

係種金融衍生工具，買賣雙方要簽**[[期貨合約]]**，合約寫明要喺指定時間之後用指定價錢去交收現貨，或者用到期日當日現貨價結算。

## 睇埋
*投資
*豬類期貨
永興路 (廣州白雲)

**永興路**（）係中國廣東廣州嘅包括咗東西走向同南北走向嘅道路，喺白雲區永興村。西邊去到永興北街，北邊去到龍興西路，東邊去到廣從一路。

## 概要
馬路分開咗西、中、東、北四條。其中：
*永興西路：全長320m，闊12米，雙向2車道。
*永興中路：全長320m，闊15米，雙向3車道。
*永興東路：全長420m，闊20米，雙向4車道。
*永興北路：全長300m，闊12米，雙向2車道。

## 龍興路嘅四條道路，起點到終點
*永興西路：從永興北街開始，一直去到永興北路。
*永興中路：從永興北路開始，一直去到永興東街。
*永興東路：從永興東街開始，一直去到廣從一路。
*永興北路：從永興西、中路同永興南街嘅交界開始，一直去到龍興西路。

## 經過嘅道路
### 永興北路
條路順序從南到北排，**加粗**嘅字係主幹道：
* 永興西路、永興中路、永興南街
*龍興西路
### 東西走向
條路順序從南到北排，**加粗**嘅字係主幹道：
* 永興北街
* 永興北路
* 永興東街
* ****
張寶兒

**張寶兒**（，，）係香港女藝人，曾經參選2016年度《香港小姐競選》並攞到「友誼小姐」獎項。而家係香港無綫電視旗下經理人合約女藝員。

## 簡歷
### 早年經歷
張寶兒喺香港出世，鄉下福建晉江。佢中學讀聖保羅男女中學，之後喺英國倫敦大學學院讀書，主修人文地理，而佢係一個基督徒。佢喺參選港姐之前，係一個產品經理。

### 參選香港小姐
2016年，張寶兒參加咗香港無綫電視嘅《香港小姐競選》，入到最後十強，而佢喺2016年9月7號嘅「友誼小姐」互選入面得最多票數，而成為「友誼小姐」。

### 藝員生涯
張寶兒跟住簽約加入咗無綫電視，讀2016年無綫電視演藝進修班，畢業後主要喺節目主持嘅方面發展。2017年4月，佢加入細路節目《猩猩補習班》做其中一位新主持，同埋《甜心教室》做主持學整麵包；同年5月又喺資訊節目《學是學非》第五輯做其中一位新「是非精」主持，開始畀觀眾留意。

### 家庭
張寶兒家境富裕，成家住緊跑馬地禮頓山，屋企人響禮頓山至少有七個單位。

張寶兒有個細妹叫做張寶欣，並且喺2017年提名張寶欣參選《2017年度香港小姐競選》，最後張寶欣雖然只係入到最後五強，但攞到「最受歡迎香港小姐」獎項，由張寶兒用上屆「友誼小姐」嘅身份頒獎。

### 感情生活
張寶兒頭一個男友Jonathan響佢讀高中嗰陣識，拍咗八年拖，到佢入娛樂圈後因為想專注事業而和平分手。

2017年，張寶兒拍節目《打工捱世界II》期間同過藝員袁偉豪合作，幾個月後傳出佢哋兩個拍拖，到8月中佢哋正式承認拍緊拖。2020年宣佈上年求婚成功。

## 演出

### 電視劇（[[無綫電視]]）

### 綜藝節目（無綫電視）

### 節目主持（無綫電視）

### MV

### 廣告

## 參考

## 出面網頁
*
* 2016香港小姐競選佳麗檔案 - 張寶兒 Bowie
大花五椏果

（學名：**）係五椏果科五椏果屬嘅常綠喬木，喺中國嘅廣東中南邊、廣西南邊、香港、澳門、雲南南邊，越南地區嘅低海拔樹林入面搵到。

佢亦係鄉土樹種。

## 用途
植株同花可以畀人睇同行道樹用途，果可以生食。

## 有關嘅書
* 海南植物名录 第112页　中国科技出版社　　ISBN 978-7-03-036919-2 

## 連出去
* 大花五桠果 Dillenia turbinata 花卉图片信息网
* 大花五桠果 易易耐特
*  大花五桠果 Dillenia turbinata 中国植物志

類:五椏果屬
類:四季常綠植物
類:喬木
類:鄉土樹種
類:行道樹
類:觀葉植物
類:花卉
類:生果
全球化學品統一分類同標籤制度

**全球化學品統一分類和標籤制度**（Globally Harmonized System of Classification and Labeling of Chemicals，簡稱**GHS**）又叫做「**化學品分類及標記全球協調制度**」，係一套由聯合國制定嘅化學品分類同標記系統，目的係統一唔同國家同地區嘅化學品分類同標記。GHS嚟自喺1992年聯合國環境與發展會議嘅提議：「喺2000年之前，建立一套全球統一嘅危險品分類同標記系統，包括化學品安全說明書同簡單易懂嘅表示符號。」呢套制度基於聯合國同北美原有嘅危險性物質分類同標記制度，中國國家標準 GB/T 22234-2008喺2009年2月1號起實施，歐盟規定 CLP Regulation（Regulation (EC) No 1272/2008）執行將唔遲過2015年5月31號。

## 睇埋
*危險性符號
五夜講場

**五夜講場**（**RTHK Talk Show**），係港台電視31喺逢星期一至五晚的嘅清談節目時段，2017年4月3號到9月8號播出。

## 節目
*星期一：「哲學有偈傾」（主持：劉保禧）
*星期二：「歷史係咁話」（主持：曾卓然）
*星期三：「文學放得開」（主持：鄧小樺）
*星期四：「講女時間」（主持：陳倩揚）
*星期五：「是男非男」（主持：王貽興、蘇民峰同趙勁皓）

## 類似電視節目
*ViuTV：晚吹

## 參考
*《《五夜講場》文化清談節目 主持嘉賓輕鬆探究文史哲》（香港電台新聞稿，2017年3月30日）
油松

**油松**（；學名：**）係松科松屬嘅常綠喬木，原產中國長江以北地區，而家喺華北地區同北韓入面先至搵到。

## 樣
植株一般25m高，樹皮下邊暗啡，有不規則裂紋；大枝平展或斜向上，細枝粗大。葉似針頭，兩針一拃，深綠，粗而硬，長10～15cm。花屬穗狀花序，聚生，其中花公似柱，長大概15mm到，生喺新枝下邊；每年5月開花。果屬毬果，樣近似圓形，長4～7cm；但開花後到第二年10月先至結果。

## 用途
植株喺中國大陸北方多數用嚟做行道樹同觀景植物，梗可以做木材，樹脂可以整松節油同醫外傷，甚至提取染料都得。

## 有關嘅書
* 武汉植物图鉴 第27页　　湖北科学技术出版社 ISBN 978-7-5352-7422-9

## 連出去
* 
* 
* 油松 Yousong 藥用植物圖像數據庫 (香港浸會大學中醫藥學院) 
* 油松節 You Song Jie 中藥標本數據庫 (香港浸會大學中醫藥學院) 

類:松屬
類:四季常綠植物
類:喬木
類:行道樹
類:觀葉植物
類:木材
類:植物油庫
類:染料
類:藥用植物
永興路

**永興路**可以係：
;廣東
* 永興路 (廣州白雲)：喺廣州白雲區
* 永興路 (廣州番禺)：喺廣州番禺區
* 永興路 (中山)：喺中山坦洲鎮
* 永興路 (陽江)：喺陽江陽東區
* 永興路 (佛山順德杏壇)：喺佛山順德杏壇
* 永興路 (佛山順德容桂)：喺佛山順德容桂
* 永興路 (湛江吳川)：喺湛江吳川市
* 永興路 (湛江廉江)：喺湛江廉江市
* 永興路 (東莞)：喺東莞長安鎮
* 永興路 (惠州惠陽)：喺惠州惠陽區
* 永興路 (惠州博羅)：喺惠州博羅縣
;廣西
* 永興路 (南寧)：喺南寧良慶區
;河北
* 永興路 (廊坊)：喺廊坊安次區
* 永興路 (衡水桃城)：喺衡水桃城區
* 永興路 (衡水武強)：喺衡水武強區
* 永興路 (唐山古治)：喺唐山古治區
* 永興路 (唐山樂亭)：喺唐山樂亭縣
* 永興路 (邢臺)：喺邢臺任縣
;上海
* 永興路 (上海靜安)：喺上海靜安區
* 永興路 (上海崇明)：喺上海崇明區
伊索達

**伊索達** (****，）係巴西老師，心理學家同政治人，喺巴西塞阿拉州索布拉爾出世。2015年做塞阿拉州副州長，係塞阿拉州第一位女性行政副州長。

## 出面網頁
*塞阿拉州官員官方網站
永興路 (中山)

**永興路**（）係中國廣東中山嘅西北-東南走向道路，喺坦洲鎮七村。西北邊從神利路開始，一直去到東南邊嘅南坦路同廣源路嘅交界。

## 概要
全長764m，闊19米，雙向3車道。

## 經過嘅道路
條路順序從西北到東南排，**加粗**嘅字係主幹道：
*神利路
*祥康路
* ****、廣源路

## 特色
條路兩邊主要圍繞七村市場同百貨為主。
2016年度香港先生選舉

**2016年度香港先生選舉**（第8屆）係電視廣播有限公司舉辦嘅男士選美活動，2016年9月10號喺新界將軍澳電視廣播城一號錄影廠舉行。

## 比賽結果
### 名次

### 特别獎項

## 參選者

## 決賽
由今年開始，電視台將《香港先生選舉》同《香港小姐競選》合併為一個企劃，所以《香港先生選舉》嘅節目只會選出四強，最終結果喺第二晚嘅《香港小姐競選》節目度公佈，以下係第一晚節目流程：

### 節目流程
*第一節：先由2010年度國際中華小姐亞軍岑麗香作舞蹈表演，再由十位準香港先生以吊鋼索形式從天而降進場。
*第二節：1至5號準香港先生作才藝表演
*第三節：6至10號準香港先生作才藝表演
*第四節：「剛柔」舞蹈表演
*第五節：1至5號準香港先生作情景模擬答問
*第六節：6至10號準香港先生作情景模擬答問
*第七節：10位準香港先生引領香港小姐十強佳麗進場，並為佳麗作個人介紹
*第八節：
**公佈友誼先生同最上鏡先生結果
**公佈四強香港先生入圍名單
**四強香港先生再作拉票，呼籲觀眾投票支持同留意第二日晚舉行嘅《2016年度香港小姐競選》決賽

## 特備節目
*《當香港小姐遇上香港先生》
**2016年9月4號22:35至23:30，翡翠台播出
*《今夜傳奇誕生》（2016年度香港小姐同香港先生三甲得主同最上鏡小姐/先生賽後訪談）
**2016年9月11號22:55至23:30，翡翠台播出

## 選手紀錄
*9號丁子朗同香港小姐2號劉穎鏇一樣，都係海外回港參選、參選年齡為19歲、並同時獲得「亞軍」、「最上鏡」同「現場最受歡迎」獎項。

## 競選後活動

由於2016年度香港先生同香港小姐各參賽者嘅友誼比較好，呢班參賽者喺競選期間同競選之後亦曾經多次舉行聯誼活動，而電視台亦曾經安排多位「港男」、「港姐」參賽者，喺競賽之後再次同台演出。例子有：
*電視節目《東張西望》喺2016年9月15號播出咗多位「港男」、「港姐」參賽者參與「中秋燒烤派對」情況。電視台喺節目中指出，呢次活動係由港姐冠軍馮盈盈、港男冠軍黎振燁同殿軍胡㻗發起，而呢班參賽者喺派對裏面亦以「兄弟姊妹」稱呼對方。呢次活動亦係第一個有電視台錄影情況之下嘅「港男」、「港姐」「非官方」聯誼活動。
*2016年10月17號，電視台舉行「台慶亮燈晚會」，大會安排七位香港先生（黎振燁、丁子朗、鍾君揚、麥凱程、胡蜚、伍禮騫、馬俊傑）同七位香港小姐（馮盈盈、陳雅思、張寶兒、蘇韻姿、陳睿雯、單文柔、阮嘉敏）作開場舞蹈演出。
*喺2016年12月31號播出嘅電視節目《2016繽Fun娛樂大派對》第二集，電視台安排黎振燁同馮盈盈一齊亮相，節目形容呢班參賽者喺比賽之後成為咗好朋友，並且修讀訓練班，電視畫面亦播出佢哋喺訓練班裏面同聖誕聯歡會裏面嘅活動圖片。

## 出面網頁
*2016年度香港先生選舉官方網頁

類:香港2016年
華德馬

**華德馬**（；）係源自古教會斯拉夫文嘅男仔名，可以係：
*華德馬帕斯特：德國士兵同政治活動家。
*華德馬邦瑟爾斯：德國作家
*華德馬艾坎塔拉：巴西政治人
臺中市第七期市地重劃區

**臺中市第七期市地重劃區**係臺灣臺中市嘅核心商業區。呢度係台中最繁華嘅地方。

## 圖片
熊島

**熊島**係挪威冷岸群島其中一個島，喺巴倫支海西部，178平方公里大，幾乎無常住人口。
斯匹次卑爾根島

**斯匹次卑爾根島**係挪威冷岸群島最大島，喺北極圈入面，3.9萬平方公里大，住兩千六人。
瓜達卡納島

**瓜達卡納島**係所羅門群島最大島，5,302平方公里大，住11萬人，二戰打過瓜達卡納島戰役而出名。
斯蘭島

**斯蘭島**係印尼摩鹿加群島其中一個島，喺哈馬黑拉島南面，17,100平方公里大，住43萬人。
龍目島

**龍目島**係印尼小巽他群島其中一個島，喺峇里東面，	4,514平方公里大，住331萬人。
布魯島

**布魯島**係印尼摩鹿加群島第三大島，喺安汶島同斯蘭島西面，9,505平方公里大，住16萬人。
勿里洞島

**勿里洞島**係印尼其中一個島，喺蘇門答臘東面，4,800平方公里大，住27萬人。
伊德方索艾巴諾

**伊德方索艾巴諾**（，又譯**奧巴諾**，）係巴西政治人同商人，巴西塞阿拉州福塔雷薩人。曾經喺1912～1914年同1921～1923年間做過福塔雷薩市長，1923～1924年間做塞阿拉州州長。 

奧巴諾1957年12月22號喺里約熱內盧死咗，終年72歲。
漢冶萍公司

**漢冶萍公司**，又稱**漢陽鐵廠**，係晚清由張之洞創辦嘅一間根基響湖北嘅鋼鐵企業，1890年成立。專門生產製造鋼軌同生鐵。工廠每年所產出嘅鋼鐵，一般係賣去美洲西雅圖（舊譯捨路埠）或者澳洲；歐戰（第一次世界大戰）嗰時都係賣去日本。

## 史
### 湖北漢陽鐵廠
光緒十六年（1890年）成立。

光緒廿二年（1896年），盛宣懷接辦湖北漢陽鐵廠。同年，首次向日商借款。

光緒廿四年（1898年），開辦萍鄉煤礦時，亦向日商借款。

光緒廿五年（1899年），伊藤博文來華時提議用日本嘅煤焦換取漢冶萍嘅礦石。

光緒廿八年至光緒卅二年（從1902年到1906年），向日商借款約300幾萬兩白銀（425萬日圓）。

### 漢冶萍煤鐵廠礦公司
光緒卅四年（1908年），湖北漢陽鐵廠、大冶鐵礦、同萍鄉煤礦三者合併成中國第一間鋼鐵煤聯合企業——漢冶萍煤鐵廠礦公司。但募股唔順利，不得不向日商貸款，傾唔成。從1908年到辛亥革命，漢冶萍公司借外債12次，其中借日本人嘅有6筆。

光緒卅四年（1908年），廣東東莞人王勳成爲漢冶萍公司商務所長。

民國元年（1912年）2月2日，中華民國臨時政府同三井物產株式會社等兩方代表相互認可並簽字完成《日本合辦漢冶萍合同》嘅第三份合同。合同列明，三井物產株式會社代替漢冶萍公司備款日金二百五十萬元，借畀中華民國政府。並提及漢冶萍公司須以「大冶鐵礦」作抵押，該款將由三井物產交付中華民國政府，所有兌換匯水，都由三井物產自行自定。借款以一年為期，年息七厘，每半年畀息一次，最後畀息還本。凡係關於呢筆款項嘅事，均由三井物產株式會社經理。

民國元年（1912年）秋天，盛宣懷返到上海，喺上海租界中繼續主持輪船招商局同埋漢冶萍公司。

民國七年（1918年），廣東東莞人王勳任漢口嘅揚子機器公司（Yangtsze Engineering Works）商務所長。

喺北洋政府統治時期，漢陽鋼鐵廠年鋼產量5萬噸。1919年漢陽鋼鐵廠1、2號高爐停產。1921年北洋政府改變鋼軌標準，造成漢陽鐵廠近5萬噸鋼軌無銷路頓失。1925年該廠停止生產。喺國民政府統治十幾年間始終冇恢復生產，惹起爭議。

### [[重慶鋼鐵集團]]
抗戰爆發，間廠搬去四川巴縣大渡口，改屬中國國民黨黨營事業，正名為中國國民黨軍政部兵工署第29兵工廠。

### 改建
1958年，武漢鋼鐵廠成立，成功接收武漢市漢陽鋼鐵廠嘅遺留物資。後來成為武漢鋼鐵（武鋼集團）。

## 文獻

*全漢昇著，《漢冶萍公司史略》，香港中文大学出版社，1972年
*「1918年9月漢陽鐵廠技術人員名單」(華員)：制鋼股副股長楊卓，雲巖，江蘇上海，32歲，民國二年八月到差，月支薪393元，畢業於里海大學。方一兵編.《漢冶萍公司與中國近代鋼鐵技術移植》.科學出版社,2010.09.第69.72頁方一兵編.《漢冶萍公司與中國近代鋼鐵技術移植》.科學出版社,2010.09.第69.72頁
*《中日民四條約》附十：關於漢冶萍事項之換文

## 出面網頁
* 张之洞与汉阳铁厂博物馆
沖繩市

**沖繩市**（**おきなわし**）係日本沖繩縣一市，人口約莫14萬。

## 相

File:東南植物楽園.JPG|東南植物樂園
File:Awase Mudflat Okinawa.jpg|泡瀬海灘


## 出面網頁

* 
* 
* 維客旅行上嘅沖繩市
小濱

**小濱**係日本福井縣一市，人口約莫3.2萬。

小濱嘅日文名同美國第44任總統奧巴馬嘅英文名，都係拼做Obama。
都城

**都城**（**みやこのじょう**）係日本宮崎縣一市，人口約莫17萬。

## 相

File:Mochio 2009 001.JPG|母智丘
File:Mount Takachiho and Ohachi 20031020.jpg|高千穗峰
File:Sekinoo falls.jpg|關之尾瀑布
File:Kanbashira guu Miyakonojo Shaden.jpg|神柱宮
File:Miyakonojo_City_Museum_of_Art_2010.JPG|都城市立美術館
File:たちばな天文台外観.jpg|橘天文台


## 出面網頁

* 
* 
* 
*  維客旅行上嘅都城
西薩基阿倫卡

**西薩基阿倫卡**（**César de Alencar**，）係巴西無線電，演員及電視節目主持人。

## 連出去
*互聯網電影數據庫
鳴門

**鳴門**（**なると**），係日本德島縣一市，人口約莫6萬，著名卡通片、漫畫作品《火影忍者》嘅主角渦卷鳴門個名就係源自呢座市。

## 相

Onarutokyo.jpg|大鳴門橋
The Otsuka Museum of Art20s3203.jpg|鳴門公園
Naruto-kyotei-707713.jpg|鳴門競艇場
140712 Naruto German House Naruto Tokushima pref Japan02s3.jpg|鳴門市德國館
Ryouzenzi 01.jpg|靈山寺
Gokurakuzi04.jpg|極樂寺
140712 Oasahiko-jinja Naruto Tokushima pref Japan01s3.jpg|大麻比古神社
The Otsuka Museum of Art20s3203-B-T.jpg|大塚國際美術館
徳島県営鳴門球場.JPG|鳴門總合運動公園棒球場
Naruto Kintoki.JPG|鳴門金時


## 出面網頁

* 
* 鳴門市觀光協會 
* 維客旅行上嘅鳴門
崔民勇

**崔民勇**（，）係韓國男演員，最出名嘅角色係「High Kick!」入面嘅「李民勇」。2007年，佢因為同經紀公司嘅糾紛而息影。2016年，崔民勇透過「蒙面歌王」節目，正式復出娛樂圈。

## 電視作品
### 電視劇

### 綜藝

## 廣告代言

## 出面網頁

類:韓國男演員
類:首爾人
Hudson Soft

**Hudson Soft**（株式会社ハドソン，一般被稱為Hudson）係發源自日本北海道嘅遊戲開發商，1973年5月18號成立。

佢原本係間業餘無綫電行，叫CQ Hudson（CQハドソン），後來逐步轉型出電腦軟件。其後佢再改為開發電子遊戲軟件，代表作有炸彈人系列、高橋名人之冒險島系列等等。另外Hudson Soft喺1980至90年代亦曾經同NEC Home Electronics開發電子遊戲機。

2001年Konami開始收購Hudson Soft股權，2005年Hudson Soft已經成為Konami附屬企業。2011年Konami得到Hudson Soft全部股權之後，2012年3月1號Hudson Soft被姊妹企業Konami Digital Entertainment吞併，而Hudson呢個名亦喺2013年完結之後被放棄。

## 出面網頁
* Hudson Soft官方網頁（2013年12月8號Internet Archive版本）
Γ-六氯環己烷

**γ-六氯環己烷**（γ-HCH），俗稱**林丹**（Lindane），係農藥六氯環己烷（六六六）嘅一種異構體，亦都係嗰種殺蟲劑嘅有效成分。

## 參考
香芋

**香芋**（；學名：**'），又叫**參薯'''（），係薯蕷科薯蕷屬嘅草本植物，喺美洲、臺灣、太平洋嘅熱帶島嶼、非洲、東南亞、孟加拉、馬來西亞同中國福建、雲南、貴州、廣東、江西、浙江、湖南、四川、廣西、湖北等地都可以搵到。

## 名
香芋因為有個「芋」字，好易同芋搞亂，譬如將「芋頭西米露」叫錯做「香芋西米露」、「香芋雪糕」叫錯做「芋頭雪糕」噉。

## 樣
塊莖肉紫色，有朕香草味。

## 用途
通常畀人用嚟整雪糕。

## 連出去
* 
*參薯, Shenshu 藥用植物圖像數據庫 (香港浸會大學中醫藥學院) 

類:薯蕷屬

類:菜
高飛 (迪士尼角色)

**高飛**（）係迪士尼動畫角色，係一隻狗，喺1932年5月25號米奇老鼠動畫《*Mickey's Revue*》首次出現，嗰時係叫**Dippy Dawg**。

類:迪士尼角色
類:狗
高飛

**高飛**可以係：

*高飛 (演員)，香港演員
*李兆基 (演員)，香港演員，外號「高飛」
*高飛 (迪士尼角色)，迪士尼虛構角色
決明子

**決明子**（）係豆科決明屬嘅草本植物，原產中國江南。

## 用途
佢成樖嘢可以做藥，有清熱明目、潤腸通便嘅功效。

## 相

## 連出去
* 決明 Jueming 藥用植物圖像數據庫 (香港浸會大學中醫藥學院) 
* 決明子 Juemingzi 中藥材圖像數據庫 (香港浸會大學中醫藥學院) 
* 優┷噸酮 Euxanthone 中草藥化學圖像數據庫 (香港浸會大學中醫藥學院) 
* 種子中國：決明

類:藥用植物
落地生根

**落地生根**（；學名：**）係景天科落地生根屬嘅肉質草本植物，原產非洲馬達加斯加。

## 名
佢生命力好犀利，葉跌落泥度都識生根，所以叫「落地生根」。

## 用途
落地生根可以當中草藥用，有止血解毒嘅功效。

## 連出去
*落地生根, Luodishenggen 藥用植物圖像數據庫 (香港浸會大學中醫藥學院) 

類:肉質植物
了哥王

**了哥王**（；學名：**）係瑞香科蕘花屬嘅草本植物，原產華南同東南亞。

佢喺藥用方面，有清熱解毒嘅功效。

## 連出去
* 了哥王 Liao Ge Wang 中藥標本數據庫 (香港浸會大學中醫藥學院) 

類:草本植物
地榆

**地榆**（；學名：**）係薔薇科地榆屬嘅長年生草本植物，原產亞洲嘅溫帶地區。

## 藥用

佢做藥時有止血解毒嘅功效。

## 連出去
* 地榆 Diyu 藥用植物圖像數據庫 (香港浸會大學中醫藥學院) 
* 長葉地榆 Zhangyediyu 藥用植物圖像數據庫 (香港浸會大學中醫藥學院) 
* 地榆 Diyu 中藥材圖像數據庫 (香港浸會大學中醫藥學院)

類:草本植物
骨碎補

**骨碎補**（；學名：**）係骨碎補科骨碎補屬嘅蕨類草本植物，原產日本同東南亞。

佢有止血強骨嘅功效。

## 連出去
* 
*骨碎補 gusuibu （狼尾蕨、磁山骨碎補、海州骨碎補…）

類:骨碎補屬
類:草本植物
金竹

**金竹**（；學名：**）係禾本科剛竹屬嘅竹類草本植物，原產中國黃河到長江流域之間。

## 連出去
* 
* 

類:剛竹屬

類:草本植物
這個冬天不太冷

**這個冬天不太冷**可以係：
* 這個冬天不太冷 (專輯)：1994年張學友專輯
* 這個冬天不太冷 (節目)：2017年無綫電視節目
基督路小教會

**基督路小教會**（**The Narrow Church**）係香港基督教嘅教會。係信義會教友譚得志同回歸基督精神同盟成員喺2011年10月成立。現任堂主任係張大衛牧師、幹事係梁君培牧師。

## 歷史
### 回歸基督精神同盟
譚得志讀神學期間，結識咗一班關心社會運動、支持香港民主嘅教友，同民主黨常委林子健等人一齊成立咗「回歸基督精神同盟」，抗議香港主流教會向當權者靠攏，缺乏對受欺壓嘅弱勢社群同憐憫，

與此同時，佢哋亦投身網上電台。2009年4月號起，譚得志同林子健一同於民間電台主持節目「得罪人多稱呼人「小」」

譚得志先生、李大曹先生、鄭詩陶先生、張大衛牧師以回歸基督精神同盟班底，喺2011年10月1號成立咗基督路小教會。取名「路小」，源於《聖經》新約所講：得永生嘅路小，滅亡嘅路就好大。除咗崇拜之外，繼續解放神學路線。

2011年12月，路小教會班底落戶網台香港人網，主持節目「天外有天」。

## 睇埋

* 基督新教喺香港

## 參考

## 睇埋
*人民力量
這個冬天不太冷 (專輯)

《》（粵文意思：呢個冬天唔係好凍）係香港歌手張學友發佈嘅第十五份粵語專輯，1994年12月由寶麗金（今日嘅環球唱片）負責整同發行。呢份專輯亦係張學友喺1990年代比較出名嘅粵語唱碟之一。

呢份專輯曾經喺第十八屆十大中文金曲頒獎典禮攞過十大中文金曲。亦試過1994同1995年上過年度叱咤樂壇流行榜頒獎典禮嘅領獎臺。
廣州電視台移動頻道

，簡稱**廣州移動頻道**，係廣州電視台屬下嘅閉路兼加密頻道，主要播新聞、資訊、生活、健康等節目，語言圍繞普通話同粵語兩種語言嚟播。

頻道主要喺12:30～13:15轉播廣州電視台綜合頻道嘅午間新聞；18:00～19:00轉播廣州電視台綜合頻道嘅廣視新聞。喺09:00～22:30期間，每隔1個鐘就轉播廣州電視台新聞頻道嘅正點報道節目。其它時段多數都圍繞資訊同生活、健康節目為主。

## 史
2003年3月1號，由於廣州數字電視正式開播，頻道率先喺巴士正式上線而開播。初期凈限有珠江寬頻同巴士、的士入面做電視廣播業務嚟傳遞信息。2005年因甜果時光盒推出而加開一個頻譜，2007～2009年廣州市區（除白雲區外）從模擬信號轉成數碼信號後先至多咗有呢個台接收。

從佢開播之後一直以嚟，佢實施咗分開機頂盒版同巴士版、的士版嚟播。直到2017年3月底，頻道播出範圍縮水到得返廣州地區嘅巴士版播，原先珠江寬頻同甜果時光版先後改成轉播廣州電視台綜合頻道嘅節目，網上直播除巴士版外，其他信號先改成有聲冇像畫面，幾日後再切斷咗直播信號。

## 註

## 出面網頁
* 
* 

類:廣州電視台
龍王球

**龍王球**（；學名：**）係仙人掌科瘤玉屬嘅肉質草本植物，原產北美，而家喺北美、廣東、海南先至搵到。

佢亦係種沙漠植物。

## 有關嘅書
* 海南植物名录 第123页　中国科技出版社　　ISBN 978-7-03-036919-2

## 連出去
*Hamatocactus setispinus Cactus art
*Ferocactus setispinus Llifle

類:瘤玉屬

類:肉質植物
類:沙漠植物
仙人球

**仙人球**（；學名：**）係仙人掌科仙人球屬嘅肉質草本植物，原產阿根廷，而家喺全球嘅亞熱帶同熱帶嘅乾旱同半乾旱地區先至搵到。

佢亦係種淨化環境植物。

## 用途
植株多數用嚟做盆景畀人睇。

## 有關嘅書
* 海南植物名录 第123页　中国科技出版社　　ISBN 978-7-03-036919-2

## 連出去
*仙人球 太平洋家居
*仙人球 中醫世家

類:仙人球屬

類:肉質植物
類:沙漠植物
類:淨化環境植物
類:藥用植物
西場電器城

係中國廣東廣州以賣新舊貨家電、影像製品、放映器材、音像發燒友配件產品為主嘅商場，1992年開業，位置喺荔灣區西場，東風西路35號。

佢既係中國大陸出產精品音響器材嘅大型集散地，又係廣州最大嘅音響設備銷售中心之一。

## 註

## 有關嘅書
* 搭地铁玩广州 第172页　　广西师范大学出版社 ISBN 978-7-5633-9834-8

類:廣州嘅電器城
類:荔灣區
頤高

**頤高**（；；）係中國大陸嘅大型企業，1998年由翁南道一手創辦，總部喺浙江杭州西湖區文三路357號。間公司主要搞互聯網同電子產業為主，而家喺全中國大陸有好多間分店。

佢係中國大陸專業50強嘅企業之一，亦係中國大陸連鎖經營規模最大嘅企業。

## 出面網頁
* 

類:杭州公司
類:科技公司
大笪地 (廣州)

**大笪地**係中國廣東廣州冇咗嘅商場，位置喺荔灣區長壽路同寶華路嘅交界東北角，間嘢喺2000年12月底開業，但後嚟因租期期滿，俾廣州地鐵方收返地皮嚟搞商業建築原因，2014年4月21號停業兼撤場。

佢開業期間，曾經係人流密集同精打細算嘅家庭主婦同學生、後生仔女成日去買嘢嘅地方。

## 史
1990年代初，有唔少地攤佬喺華林街一帶集體擺攤，後嚟賣到成街成市，令城市管理方搞佢唔掂。後嚟廣州城市執法部門為咗打擊走鬼現象，喺2000年同廣州地鐵公司合作，喺長壽路同寶華路交界搞咗間商業城嚟規範經營同解決成街走鬼問題。同年12月底，商場正式開業。開業期間曾經招攬過一系列1950年代同1960年代出世啲失業工人開檔做生意。由於啲貨賣出嘅價錢比較平，令唔少人成日過嚟幫襯買嘢。期間亦搞過4次細規模嘅裝修，安置咗近400個家庭。

但花無百日紅，喺2014年3月22號，由於廣州地鐵公司向商場方發佈咗份租賃合同期滿嘅公告，令商場隨時停業重畀多商家一個月嘅緩衝期；同年4月21號，商場正式停業。

### 後續
大笪地停業後，商場原有檔主冚唪唥分頭搬到康王路嘅康王·柏德萊商業城同華林寺附近搵舖繼續開檔做生意。而原有嘅建築喺2014年8月22號正式開拆。

## 有關嘅書
* 搭地铁玩广州 第51页　　广西师范大学出版社 ISBN 978-7-5633-9834-8

## 註

類:廣州嘅商場
類:荔灣區
類:拆咗嘅建築物
上元二年

**上元二年**可以係：

* 大唐高宗李治上元二年，大概對應675年；
* 大唐肅宗李亨上元二年，大概對應761年。當年九月廿一廢除年號，稱元年；
* 南詔孝桓王異牟尋上元二年，大概對應785年

## 睇埋
* 上元
黃龍 (年號)

**黃龍**（）係個年號，可以係：
* 黃龍 (漢)，西漢劉詢嘅年號，共一年，對應西曆前49年
* 黃龍 (吳)，東吳孫權嘅年號，共三年，對應西曆229年～231年
* 黃龍 (段子璋)，唐朝段子璋嘅年號，共三個月，對應西曆761年

## 西曆干支對應表
呢份表表示三個黃龍年號對應嘅西曆同干支。
雙筒望遠鏡

**雙筒望遠鏡**係種望遠鏡，個結構係將兩個望遠鏡鏡頭拍埋一齊，兩隻眼可以一齊睇，細嘅可以用手拎住，大嘅就要用三腳架托住。
電子顯微鏡

**電子顯微鏡**係種顯微鏡，透過電子去放大一樣嘢表面嘅影像，比傳統光學顯微鏡睇得更清。
萬花筒

**萬花筒**係種用到光學原理嘅玩具，筒一邊有圖案，中間有塊三稜鏡，另一邊開窿，由個窿度望入去，會見到對稱嘅圖案，轉個筒嗰陣，圖案亦跟住變。
波爾布特

**波爾布特**（Pol Pot，），又譯**波布**，係赤柬領袖，做過柬埔寨共產黨總書記（1963年－1981年）、政府總理（1975年－1979年）等職務。

1975年4月17號到1979年1月7號，波爾布特為咗將柬埔寨改造成一個無分任何階級嘅社會，佢就喺全國發動種族滅絕行動，根據估計，波爾布特當政嘅三年零八個月期間，造成咗150萬至300萬柬埔寨人嘅唔正常死亡，史稱「紅色高棉大屠殺」。

1998年4月15號，波爾布特因心臟病去世（亦有講法係懷疑自殺或者謀殺）。
魯爾巴波沙

（；），又譯，係巴西政治人同律師，塞阿拉州福塔雷薩人。曾經喺1951～1954年間做過塞阿拉州州長，1956～1967年做過行長。

巴波沙喺1975年8月16號喺美國華盛頓特區死咗，終年63歲。

## 連出去
*東北銀行
歐陽文風

**歐陽文風牧師**（），真名**楊文凌**，係馬來西亞旅美華裔作家、時事評論員、紐約牧師、社會學教授，曾經係《星洲日報》記者，亦係同志平權運動人士。

2012年8月4號，歐陽牧師同非洲裔美國音樂劇製作人菲尼斯·紐邦三世（Phineas Newborn III），返馬來西亞着西裝舉行華人傳統婚禮。兩人先前已經喺2011年8月31號大馬國慶日當日，着馬來傳統服飾舉辦西式婚禮，並喺美國紐約註冊結婚。

## 出面網頁
*

類:基佬
捲上你的床

《**捲上你的床**》（**Talker: Bed Talk**）係香港電視娛樂製作嘅清談節目，2017年4月3號至9月25號逢禮拜一23:30-00:00（晚吹時段）喺ViuTV播出，主持係火火、余逸思、崔碧珈。節目主持會坐喺床上面同嘉賓傾。

## 每集一覽

## 出面網頁
*ViuTV：晚吹 - 捲上你的床
黑料理

《**黑料理**》（**Dark Cuisine**），係香港電視娛樂製作嘅真人騷節目，2017年4月3號開始逢禮拜一22:30-23:00喺ViuTV播，由少爺占、當奴、徐蒝主持。節目會用一啲特別嘅食材去泡製「黑料理」。

## 每集一覽

## 出面網頁
*ViuTV：黑料理
Girls' Talk

《**Girls' Talk**》係香港電視娛樂製作嘅清談節目系列，2017年4月3號開始到2019年4月26號逢禮拜一到五喺ViuTV播。節目一個禮拜五日，每日唔同主題。佢哋會落手落腳示範，等好忙嘅香港女性可以喺15分鐘內掌握最新美容、飲食同玩樂資訊。

配合2019年ViuTV黃金時段節目重新編排，呢個節目未能過渡，早喺3月12號拍完最後一集，並喺4月26號正式播完。

## 主持陣容
主持陣容包括陳俞希、盧芷茵、馮寶欣、許家媛、練美娟、Artem Ansheles（男）、李建邦（男）、岑樂怡、羅彩玲、羅伊婷、李蔓瑩、樊沛珈、余逸思、劉凱怡、陳韻行、蔡宛珊、胡希文、黃可盈、蕭鎧兒、車泳希、安希婷、羅詠怡、黃心美、Asha Cuthbert等等。

## 播映時段
節目最初喺23:15-23:30播；2018年4月30號開始改去23:45-00:00播；2018年7月16號開始改去深夜00:15-00:30播；2019年1月7號開始改去23:45-00:00播。

## 節目一覽
*禮拜一：《扮靚錦囊》
*禮拜二：《愛情開箱》
*禮拜三：《Cooking Girls》
*禮拜四：
**《豁出去漫遊》（2017年4月6號到2018年7月12號）
**《郁啦！Girls》（2018年7月26號到2019年4月25號）
*禮拜五：《呃Like派出所》

## 類似節目
*無綫電視J2台《姊妹淘》

## 出面網頁
*ViuTV：Girls’ Talk
KO KOL

《**KO KOL**》（**Talker: KO KOL**）係香港電視娛樂製作嘅清談節目，2017年4月4號至9月26號，逢禮拜二23:30-00:00（晚吹時段）喺ViuTV 99台播出，而家主持係林作（第1集起）、JASON（大J）（第14集起）、趙詠瑤（Kimi）（第16集起），前主持包括邵子風（第1-13集）、馬俊怡（Rose Ma）（第1-10集）。節目會搵唔同嘅KOL上嚟傾。

呢個節目雖然唔係直播，但首播同重溫都無提供字幕。

## 每集一覽

## 出面網頁
*ViuTV：晚吹 - KO KOL
全職媽媽放大假

《**全職媽媽放大假**》（**Full Time Mommy Holidays**），係香港電視娛樂製作嘅真人騷節目，2017年4月3號開始到4月28號逢禮拜一到五22:00-22:30喺ViuTV播，由倪晨曦、何佩瑜、蘇麗珊、黎紀君、梁諾妍主持。

節目搵嚟4位全職媽媽，畀佢哋放一個禮拜大假，再由幾位靚女主持做保姆幫手湊細路。

## 每集一覽

## 出面網頁
*ViuTV：全職媽媽放大假
中學預備班

《**中學預備班**》（**Welcome to Secondary School**）係香港電視娛樂製作嘅兒童節目，2017年4月2號開始逢禮拜日喺17:30-18:00喺ViuTV播，主持係朱汶欣。節目會介紹香港嘅中學。

## 每集一覽

## 出面網頁
*ViuTV：中學預備班
斯華坦尼奧

**斯華坦尼奧**（****），係墨西哥西南部嘅太平洋沿岸城市。直到一九七零年代之前，斯華坦尼奧都只係一個細漁村，之後因為墨西哥中央政府同當地政府嘅規劃，斯華坦尼奧逐漸開發，成為附近區域嘅第四大城市。

## 軼事

電影「月黑高飛」入面，杜安迪（Andy Dufresne）話佢如果放監出咗去，會喺斯華坦尼奧過埋下半世。之後列特（Ellis Boyd "Red" Redding）亦去呢度搵杜安迪。《月黑高飛》嘅背景係二十世紀四十到六十年代嘅美國，當時斯華坦尼奧仲未開發。
耆菜

《**耆菜**》（**Senior Cuisine**）係香港電視娛樂製作嘅娛樂資訊節目，2017年3月18號開始逢禮拜六朝早08:00-08:30喺ViuTV首播，節目主持係陳圖安。節目介紹啱老人家食嘅菜式。

## 每集一覽

## 出面網頁
*ViuTV：耆菜
月黑高飛

《**月黑高飛**》（），係一部1994年上映嘅美國片，由法蘭克·戴倫邦特執導，根據史提芬·京1982年中篇小說《麗塔海華絲與鯊堡監獄的救贖》改編。雖然首映嗰陣嘅票房唔係太好，但喺家庭影院市場同租碟市場方面，可以話係風頭躉，長期同「教父」爭奪「史上最佳影片」呢個第一把交椅。

影片講述銀行家安迪·杜佛倫（添羅賓斯）因涉嫌謀殺夫人同埋佢嘅情夫被判無期徒刑，進入鯊堡州立監獄服刑後，他同幫獄友走私各種違禁商品嘅埃利斯·「瑞德」·雷丁（摩根費曼）做咗朋友，同時利用金融才能幫典獄長同獄吏洗錢逃稅。其他演員包括威廉·湯瑪斯·桑德勒、克蘭西·布朗、吉兒·貝羅斯同詹姆士·惠特摩。
三條 (搞清楚)

**[[三條]]**係啤牌組合，重可以係：
*三條市，日本新潟縣一市
*三條天皇，日本第67代天皇
*後三條天皇，日本第71代天皇
林說金曲

《**林說金曲**》（**Suet Be Music**），係香港電視娛樂製作嘅音樂節目，2017年4月3號到5月26號逢禮拜一到五深夜00:30-00:35喺ViuTV播，由林雪主持。另外呢個節目會提前個半鐘（逢禮拜一到五夜晚11:00）率先喺官方網站（viu.tv）、官方流動應用程式、官方Facebook專頁同官方Youtube頻道發放。

節目想將香港本地音樂推廣到電視觀眾，每個禮拜會收集5首MV，由林雪親自去街搵人揀自己心水，揀中嘅MV會喺節目播，而同一首MV可能會被揀中多過一次。

呢個節目播咗40集後，同《歌度有…》合併做《歌度有…林說金曲》。

## 每集一覽

## 出面網頁
*ViuTV：林說金曲
海南 (搞清楚)

**[[海南]]**係中國一省，重可以係：
*海南島，中國海南省一島
*海南特別行政區，中華民國舊時政區
*海南藏族自治州，中國青海省一自治州
*海南區，中國內蒙古自治區烏海區一區
*海南市，日本和歌山縣一市
*海南航空，中國一家以海南島做基地嘅航空公司
*海南町，原日本德島縣海部郡嘅一個町，已並入海陽町
*海南站，日本紀勢本線嘅車站
*海南郡，韓國全羅南道下轄嘅郡
*海南邑，海南郡下轄嘅邑
霞浦

**霞浦**可以係：

*霞浦縣：中國福建寧德一縣
*霞浦市：日本茨城縣一市
*霞浦湖：日本第二大淡水湖
*霞浦文書：霞浦縣境內發現嘅摩尼教文書
大田

**大田**可以係：
*大田 (南韓)，大韓民國一廣域市
*大田 (福建)，中國福建三明一縣
*大田 (日本)，日本島根縣一市
日立 (搞清楚)

**日立**係日本公司，重可以係： 
*日立市，日本茨城縣一市
*日立號，日本火車
## 睇埋
*常陸國（日文同音）
蕨 (搞清楚)

**蕨**係蕨菜，重可以係：
*蕨類植物（蕨類植物門）
**蕨綱
***蕨目
****蕨科
*****蕨屬
*蕨市，日本埼玉縣一市
南城 (搞清楚)

**[[南城]]**係中國江西撫州嘅縣，重可以係：
*南城街道，中國廣東東莞嘅街道
*南城市，日本沖繩縣嘅市
旭川

**旭川**可以係：
*旭川市，日本北海道一市
*旭川河，中華民國台灣基隆市一河
戴恩玲

**戴恩玲**（，），係香港1990年代女歌手，代表作品係卡通片《飛天少女豬事丁》主題曲《愛心一百次》。

## 簡歷
戴恩玲喺香港出世，祖籍廣東河源紫金。佢中學讀可立中學，讀緊書嗰陣代表學校參加聯校音樂比賽攞到亞軍，畀做嘅評判唱碟監製安格斯賞識，之後入咗樂壇。佢喺1993年同星光唱片簽約，出過單曲，1994年改簽華星唱片。

戴恩玲先後喺1995年同1996年出過大碟同EP，不過嗰時反應麻麻，只係得兒歌《愛心一百次》比較多人識，結果佢喺1996年退出樂壇。網上流傳話佢經已嫁咗人，住緊半山區，仲生咗兩個仔女。

## 音樂作品
*1995年：大碟《你是我的第一個》
*1996年：EP《不經意》

## 電視劇演出
*1995年：無綫電視《總有出頭天》 飾 程真
飛天少女豬事丁

《**飛天少女豬事丁**》（）係日本漫畫同動畫作品，作者池田多惠子，1994至1995年推出，漫畫總共有3本，動畫總共51集。故仔講一位初中女學生果林因為救咗隻外星豬東仔，得到超能力可以變身做飛天豬寶妮，需要做好事去賺108粒珍珠。

香港無綫電視喺1995年播過呢套動畫，總共51集，港版粵語主題曲《愛心一百次》由女歌手戴恩玲主唱。
穆里羅波耶斯

**穆里羅波耶斯**（Murilo Borges，  ）係巴西政治人同軍人。

佢喺巴西塞阿拉福塔雷薩（Fortaleza）出世。1963年到1967年間做福塔雷薩市市長。1968年到1978年做過東北銀行行長。

1982年5月2號 ，波耶斯喺福塔雷薩因心肌梗塞死咗，享年68。

## 連出去
*東北銀行
圓通寺

**圓通寺**可以係：
*圓通寺 (廣州)
*圓通寺 (湛江)
*圓通寺 (汕頭)
*圓通寺 (昆明)
*圓通寺 (嘉興)
## 近似名
*大圓通寺
*雙陽圓通寺
*石龍圓通寺
南海十三郎 (搞清楚)

**南海十三郎**可以指：
* 南海十三郎，（1910-1984）原名**[[江譽鏐]]**，1930年代粵劇編劇家
* 據南海十三郎嘅傳奇故事改編嘅舞臺劇或影視作品：
** 南海十三郎 (話劇)，杜國威編劇，謝君豪主演
** 南海十三郎 (電影)，杜國威、高志森編劇，高志森監製、導演，謝君豪主演
** 南海十三郎 (電視劇)，亞洲電視劇集，林韋辰主演

類:南海十三郎
圓通寺 (廣州)

**圓通寺**（）係中國廣東廣州嘅佛教寺院，明末時期起好，喺從化江埔七星路9號（聯星社區近豐景閣樓盤）。

## 史
寺院喺明末時期由位住喺從化嘅好心老坑起出嚟，初期嗌過**聯星觀音堂**，期間因為四面有好多香客嚟呢個寺院參拜而一直有啲名氣。1938年，由於日軍攻打廣州，寺院俾蘿蔔頭炸冧，得返啲爛瓦牆響度。連文革期間俾人當成牛鬼蛇神噉唔啋佢。

中國大陸改革開放之後，有老一代啲佛教徒、香客同好心人自發組織兼買咗用陶瓷整嘅觀音佛像仔到觀音堂舊址入面擺嚟參拜。1991年，一堆佛教友出錢將觀音堂舊址搞修繕工作，重喺辛未年農曆九月十九（1991年10月26號）向社會人士開放。2008年俾廣州市民族宗教局批准而登記入宗教活動場所，同年亦俾耀智法師提議兼改名做**圓通寺**。

## 風格
寺院初期佔地面積3畝多啲，建築面積8市畝多啲。1991年修復之後擴大到佔地面積約6市畝，但建築面積縮水到得返2.5市畝。場地空間活動面積約2市畝。

## 連出去
* 從化圓通寺 寶華寺

類:廣州古蹟
類:廣州寺院
類:從化區古蹟
類:佛教
祖些華特

**祖些華特**（**José Walter Cavalcante**，）係巴西政治人同工程師。1967年到1971年3月間做福塔雷薩市市長。佢有4個亞女。

## 攷
* 

## 出面網頁
潘子文

**潘子文**（，）綽號音樂鬼才，係澳門歌手，獨立音樂人同製作人，歌手。佢參加過由澳門廣播電視有限公司舉辦嘅《至愛新聽力》。由佢作曲編曲同主唱嘅歌《My fado》《Channel》就分别得到2014年同埋2018年《至愛新聽力》嘅至愛歌曲獎。2019年同樣由佢作嘅歌曲《Times》就獲得2019年《至愛新聽力》嘅最佳MV大獎同埋嗰年《澳！MV頒獎典禮》嘅最佳視覺效果獎。
2021年同埋2022年連續兩年獲得《澳門國際短片電影節最佳視覺效果獎。
佢早年喺法國巴黎音樂師範學院學古典結他演奏，喺澳門理工學院音樂教育系研習，亦喺香港CMA音樂學校同澳門演藝學院修讀色士風、古典結他等等多種樂器。後生嗰時跟香港搖滾樂團Beyond鼓手葉世榮修學敲擊樂。

## 註

## 出面網頁
*http://www.brucepun.com/intro
*https://library.umac.mo/html/e_resources/macau_music/musician/m18.htm
Maggie Cheung

**Maggie Cheung** 可以係：
* 張曼玉：香港藝人，五屆香港電影金像獎影后、四屆臺灣金馬獎影后
* 張可頤：香港電視演員
牛山砲臺公園

係中國廣東廣州嘅公園，2002年開搞一期工程，2004年開工搞二期工程，2005年5月1號全面起好兼開園，位置喺黃埔區紅山嘅文沖船廠生活區入面。

佢係廣州唯一以砲臺遺址做主題嘅公園，亦係廣州市嘅愛國主義教育基地之一。入面有7座超過1個世紀歷史嘅砲臺，歷史遺址包括咗牛山砲臺、烏涌清官兵合葬墓、萬人坑等三個廣州市級文物。喺山頂亦可以望到羊城八景嘅「黃埔雲牆」一景。

## 註

## 有關嘅書
* 广州玩全指南 第138页　　旅游教育出版社 ISBN 978-7-5637-2182-5

類:廣州公園
類:黃埔區公園
類:廣州旅遊景點
圓洲角公共圖書館

**圓洲角公共圖書館**（）係香港一間公共圖書館，喺新界沙田區圓洲角銀城街35號圓洲角綜合大樓高座，面積2,900幾平方米，由康樂及文化事務署管理。2017年3月30號開館。佢主要為圓洲角、廣源同沙田圍嘅居民服務，係沙田區繼馬鞍山公共圖書館之後第二間分區公共圖書館。

## 設計
圖書館風格以簡約設計為主，以白色同灰色做主調，用落地玻璃。兒童圖書館設計用大自然做主題，整咗座位同活動空間，中間有玻璃天幕。而書架嘅指示牌設計係動物圖案，幾得意。

## 設施
圖書館樓高四層，二樓係學生自修室（有二百個座位，喺2016年12月率先啟用），三樓係成人圖書館、多媒體圖書館、電腦資訊中心同參考圖書館，四樓係主入口，有報刊閱覽室同咖啡閣，有路通去圓洲角體育館。五樓係兒童圖書館同推廣活動室。

## 附近
* 圓洲角體育館
* 愉翠苑
* 聖羅撒書院
* 威爾斯親王醫院

## 攷

## 出面網頁
* 

類:圓洲角
天水圍公共圖書館

**天水圍公共圖書館**（）係香港一間執咗笠嘅公共圖書館，舊址喺新界元朗區天水圍新市鎮嘉湖銀座（而家嘅置富嘉湖）二期1樓101至102號，服務天水圍南居民，面積1,570平方米，由康樂及文化事務署管理。2001年10月12號開館，2013年2月27號之後停止服務。

## 史
1997年11月3號，臨時區域市政局轄下嘅元朗區委員會考慮到2006年元朗區人口會升至597,500，而區內得一間喺壽富街元朗政府合署嘅元朗公共圖書館，於是決定喺天水圍新市鎮起一間天水圍公共圖書館。但係圖書館遲遲未起好，所以要開爾間臨時嘅。2001年10月12號，天水圍公共圖書館開館。

2007年香港立法會文件話天水圍公共圖書館好受區內居民歡迎，每日平均外借圖書館資料4,682件。喺圖書館嘅繁忙時間，每個鐘頭平均有約莫2,200人次到訪，每日有12,000人次到訪。

《香港特別行政區憲報》喺2013年1月2號登咗由康樂及文化事務署署長馮程淑儀簽嘅命令，宣佈新圖書館「屏山天水圍公共圖書館」自同年2月28號起投入服務，而嘉湖銀座嘅「天水圍公共圖書館」自同一日起唔再開放。天水圍公共圖書館嘅原址已經改咗做香港賽馬會投注站同太興燒味。

## 攷

類:天水圍
嘉寶果

**嘉寶果**（；學名：**'），又嗌**樹葡萄**（）或**珍寶果'''（），係桃金娘科嘉寶果屬嘅常綠灌木，原產巴西，而家喺巴西、巴拉圭、秘魯、玻利維亞、中國海南，中國廣州，臺灣先至搵到。

## 樣
植株高大概12～45呎，樹皮米黃色，比較薄，隨住樹幹加大時識得甩。葉深綠有光澤，對生，革質，有絨毛，長橢圓形，葉柄短。花簇生，比較細，白色，多數生喺主幹同主枝，有時生喺嫩枝嗰度；有好多花芯，花粉淡黃，開花時有清香味；每年春、秋兩季開花。果直徑約一英寸，多汁的果肉內含一至四顆小種子，果屬漿果，肉透明、軟而多汁，皮有單寧酸，重有些少樹脂味；初生時青，之後先轉紅再轉紫，熟咗之後變黑；每年春秋兩季結果。

## 用途
佢嘅果可以生食，亦可以整成啫喱、蜜餞、果醬同酒都得。植株可以做盆景同庭院嘅觀景樹。

## 營養價值
嘉寶果嘅果有好高嘅營養價值，其中佢好多水份，維他命C、高Ca、P、Fe、纖維、碳水化合物、維他命B1、煙鹼酸、卡路里、核黃素、色氨基酸、灰分、脂肪、蛋白質等超過15種高營養成份。甜度平均13～18度，食落去埐味似山竹、香番石榴、釋迦、菠蘿等好多隻味。

## 連出去
* 嘉寶果 新興果樹農場
* 嘉宝果 护花网
* 【嘉宝果】嘉宝果种植方法 嘉宝果的功效与作用 太平洋家居网

類:嘉寶果屬
類:四季常綠植物
類:灌木
類:蜜源植物
類:生果
類:酒源植物
類:觀葉植物
類:香花樹種
類:花卉
弗斯提諾利耶斯

（，；）係西班牙嘅拳手，西維爾馬真拿人。佢曾經參加過1992年奧運嘅57kg級拳擊比賽攞埋亞軍。

## 連出去
*  Spanish Olympic Committee

類:西班牙西洋拳手
弗斯提諾阿布圭基

（，，又譯**福斯蒂諾**；）係巴西政治人同律師，塞阿拉州帕卡圖巴人，喺1947～1951年做過塞阿拉州州長。

## 出面網頁
*塞阿拉州官員官方網站
弗斯提諾

**弗斯提諾**（；，）係源自意大利文嘅人名，可以係：
* 弗斯提諾阿布圭基
* ‎弗斯提諾利耶斯
* ‎弗斯提諾夏里遜
* ‎弗斯提諾加利西亞
* ‎弗斯提諾阿朗素
* ‎弗斯提諾奧拉馬斯
北鹹海

**北鹹海**係鹹海嘅北面嗰一忽，喺哈薩克，1986年因為鹹海水位跌而分咗出嚟，2008年面積有3,300平方公里。

## 睇埋
*南鹹海
南鹹海

**南鹹海**係鹹海嘅南面嗰一忽，喺哈薩克同烏茲別克，1986年因為鹹海水位跌而分咗出嚟，而家差唔多乾晒塘。

## 睇埋
*北鹹海
楊官璘

**楊官璘**（；）係中國大陸嘅象棋手兼中國象棋嘅一代宗師，廣東東莞人。佢既係中國大陸第一位中國象棋全國冠軍，又係第一位中國象棋特級大師同國家級教練。

佢在世期間，曾經做過中國象棋協會副主席、廣東省棋協副主席，廣東省政協委員等職位。

## 生平
楊官璘喺1925年5月29號喺廣東東莞出世，6歲嗰時因為成日捉棋而喺鳳崗一帶出名。1956～1959年去到廣州嘅文化公園做嘢，期間攞過中國大陸第一個中國象棋賽冠軍、做過《象棋》嘅月刊主編、重加入過中國共產黨，之後亦攞過3次中國大陸嘅中國象棋賽冠軍。1977年喺中菲馬港四國嘅中國象棋名手邀請賽入面又攞咗冠軍。1987年攞過健力士盃中國象棋賽國際名手邀請賽嘅冠軍後，同年亦宣佈退役。佢退役之後開始介紹中國象棋嘅棋藝同培養後代。

## 過身
2008年1月4號挨晚，佢因為患結腸癌冇得醫，喺中山醫死咗，終年83歲。

## 攷
* 杨官璘简介、棋谱 天下棋苑
* 楊官璘簡介 鳳崗網

官璘
類:東莞人
類:中國棋手
類:中國共產黨員
印度無憂樹

（學名：**）係蘇木科無憂樹屬嘅常綠喬木仔，喺中國廣東、廣西、雲南、海南同香港、澳門、東南亞、印度同孟加拉、斯里蘭卡都可以搵到。

## 樣
植株高5～20米。葉草綠到深綠，革質，羽狀復葉，4裂，有6～12個葉，樣似長橢圓形或蛋形，先端比較尖，基部楔形或圓楔形。花屬圓錐花序，橙黃，腋生，但冇花冠；每年3～4月開花。果屬莢果，有些少彎，樣似鐮刀；每年5～9月結果。

## 用途
植株嘅花可以食得，根、梗、葉、籽可以做藥。喺印度當地成日攞佢做行道樹。

## 相

## 連出去
* 无忧花开迎佛诞 【中台世界】
* 無憂樹 Saraca indica L. 台北植物園資訊網
* Saraca indica L. 無憂樹(2481172) 數位典藏與數位學習聯合目錄

類:無憂樹屬
類:四季常綠植物
類:喬木
類:菜
類:藥用植物
類:觀葉植物
類:花卉
類:行道樹
保羅卡布拉爾

**保羅卡布拉爾** （；）係巴西新聞從業員同政治人，喺巴西塞阿拉州嘅瓜伊烏巴（Guaiúba）出世。佢喺1951年至1955年期間出任福塔雷薩市市長。

卡布拉爾喺2009年9月20號喺巴西利亞聯邦區死咗，終年87歲。
戰鬥機

**戰鬥機**，又叫做「**殲擊機**」，係軍用飛機嘅一種，主要嘅作戰任務係擊落敵方嘅航空器，以維持己方嘅制空權。

## 參考

## 睇埋
*攻擊機
*轟炸機
*預警機
攻擊機

**攻擊機**，又叫做「**強擊機**」，係軍用飛機嘅一種，主要嘅作戰任務係由空中攻擊敵方嘅地面或水面目標。

現時好多多用途戰機都可以同時擔任戰鬥機同攻擊機嘅角色，但係專門嘅攻擊機依然係好多空軍不可或缺嘅組成部份。

## 睇埋
*戰鬥機
*轟炸機
*預警機

類:軍用飛機
預警機

**預警機**係軍用飛機嘅一種，泛指喺空中為其他作戰單位提供偵測服務嘅飛機。

地面雷達嘅偵測範圍係受到地球嘅曲率限制嘅，預警機嘅作戰任務就係將成套偵測設備馱上高空，令到偵測設備可以克服地球嘅曲率，從而偵測到更遠距離以外嘅目標。

## 睇埋
*戰鬥機
*攻擊機
*轟炸機

類:軍用飛機
空中加油機

**空中加油機**係軍用飛機嘅一種，可以喺飛行途中將自身裝載嘅燃料傳送畀其他有接受裝置嘅飛機。空中加油機嘅出現，令到好多軍用飛機嘅航程唔再受到起飛時最大燃料容量嘅限制，而且以空中加油代替中途降落加油，可以慳返唔少燃料。

## 睇埋
*戰鬥機
*攻擊機
*轟炸機

類:軍用飛機
聚變能

**聚變能**（又叫**核融合能源**）指利用核聚變產生能量。

聚變反應係一種結合兩個較輕核子產生較重核子嘅高能反應。合併時，部分質量喪失轉換為能量（根據<math>E=mc^2</math>）。融合能研究主要關注於駕馭呢個反應並作為大規模可持續能源嘅來源。

## 參考
馬德華

**馬德華**（；；），山東武城人，回族，中國一級演員。

## 經歷
馬德華初頭係北方崑曲劇院嘅崑曲丑角演員，1986年出演電視劇《西遊記》，喺電視劇入面除咗飾演豬八戒之外，亦演過天蓬元帥、山神等，一舉成名。

之後，重出演《老人的故事》、《吳承恩與西遊記》等電視劇。

## 作品
### 電視劇
* 1986年，《西遊記》飾演豬八戒
* 2006年，《老人的故事》
* 2007年，《吳承恩與西遊記》飾演豬八戒
* 2008年，《京東三隻花》同倪虹做兩公婆

## 參考

## 出面網頁
非法打獵

**非法打獵**，又叫**非法捕獵**、**非法狩獵**，係喺唔合符法律嘅情況下偷偷地去打獵或者捉野生動物。呢種行為最早起源自古時歐洲限制咗只係得統治者先至可以打獵。
剷草機

**剷草機**，又叫**剪草機**、**割草機**，係草地用嘅機械，用嚟將太長嘅草剪返短同整齊。最初頭嘅剷草機係用手推郁去剷草，後尾發展到用電摩打或者氣油引擎郁。

喺一啲地方，例如北美，剷草機可以係屋企會用嘅嘢，用來剷前園同後園嘅草，唔用會擺喺車房。大地方用嘅剷草機可能會要成個人坐上去揸。
電摩打

**電摩打**，又叫**電動機**，係種將電能轉化做動能嘅機，多數透過磁場同電流去產生動力。

## 睇埋
*發電機
*摩打
飲食配搭

**飲食配搭**（），又叫**飲食組合**，係營養學入面指生物（尤其係人）飲嘢同食嘢嘅配搭，主要睇下個配搭入面攝取咗幾多各個種類嘅營養。

## 均衡飲食

## 睇埋
*體重管理
*餐
七月與安生

《**七月與安生**》（英文：**Soul Mate**），係2016年上畫嘅港產片，由周冬雨、馬思純主演，曾國祥執導。呢套戲喺第36屆香港電影金像獎攞到12項提名，係嗰屆最多。

周冬雨、馬思純亦憑呢套戲一齊贏得第53屆金馬獎最佳女主角。

## 出面網頁
*
一念無明

《**一念無明**》（英文：**Mad World**），係2016年上畫嘅港產片，由余文樂、曾志偉、金燕玲、方皓玟主演，黃進執導。呢套戲係獲首部劇情電影計劃資助製作。

呢套戲取材自香港嘅真實新聞，以一個家庭悲劇描繪社會大眾對精神病患嘅漠視同埋污名化，講述一對懷住沉重悔疚嘅兩仔爺點樣承受過去嘅痛苦，繼續努力生活嘅故事。

## 演員
*余文樂 飾 黃世東（阿東）
*曾志偉 飾 黃大海
*金燕玲 飾 呂婉蓉
*方皓玟 飾 譚思慧（Jenny）
*麥子樂 飾 Louis
*稅潔 飾 余師奶
*陳彼得 飾 阿力
*吳肇軒 飾 寬頻仔

## 出面網頁
*
美人魚 (2016年電影)

《**美人魚**》（英文：**The Mermaid**），係2016年上畫嘅中國大陸同香港合拍電影，由鄧超、林允、羅志祥、張雨綺主演，周星馳執導。

## 出面網頁
*
三少爺的劍 (2016電影)

《**三少爺的劍**》（），係2016年上畫嘅港產片，由林更新、何潤東、蔣夢婕、江一燕主演，爾冬陞執導。

## 出面網頁
*
富豪海灣非凡情緣

《**富豪海灣非凡情緣**》係香港無綫電視時裝劇集，2004年劇集《富豪海灣至尊家緣》嘅姊妹劇。呢套劇係為咗宣傳赤柱豪宅富豪海灣而拍嘅。

## 演員表
### 單元一：一家一愛情故事

### 單元二：兩「伙」戀戀的心

### 單元三：三千六百五十二天的思念

### 單元四：四百格的深情

### 單元五、六：霓裳戀曲

### 單元七：緣來無價

### 單元八：戀上友情人

## 出面網頁
*無綫官方劇集網頁 - 富豪海灣非凡情緣
富豪海灣至尊家緣

《**富豪海灣至尊家緣**》（Supreme Fate in Regalia Bay）係香港無綫電視時裝劇集，2003年劇集《富豪海灣非凡情緣》嘅姊妹劇。呢套劇係為咗宣傳赤柱豪宅富豪海灣而拍嘅。

## 演員表
### 游家

### 單元一：親親爺爺

### 單元二：哥哥的女友

### 單元三：我的野蠻家姐

### 單元四：媽媽的秘密

### 單元五：妹妹的驕傲

### 單元六：再見曾Sir

### 單元七：Dream House 情緣

## 故事
### 單元一：親親爺爺
講原本係上市公司主席嘅爺爺嘅退休生活。

### 單元二：哥哥的女友
係大哥游軒龍嘅愛情故事，容祖兒客串做佢女朋友。

### 單元三：我的野蠻家姐
三妹游敏怡嘅愛情故事，任賢齊客串做佢男朋友。

### 單元四：媽媽的秘密
就係簡介中嘅劇情。

### 單元五：妹妹的驕傲
主要描述二哥游啟廉同小妹游雯靖嘅兄妹情，重帶出張秀蘭個妹Myolie（胡杏兒飾）同游啟廉朋友Samuel（陳鍵鋒飾）嘅一段情緣。

### 單元六：再見曾Sir
講述管家曾永智同個女Gigi（梁詠琪客串）嘅父女情，以及佢同游家人超越主僕關係嘅親情。

### 單元七：Dream House 情緣
主角雖然唔係游家人，但都算同游家有關。藉由一間屋嘅裝潢設計譜寫出一段戀曲，男主角係游家阿媽張秀蘭嘅大學學弟、餐飲大王Alex（方中信飾），已經喺第四集出過場，女主角係爺爺游博文嘅世侄女、室内建築設計師Kelly（陳慧琳飾）。

## 音樂錄影帶
* 2004 3 陳慧琳 對不起不是你（單元七：Dream House 情緣）（收錄專輯：Stylish Index）
* 2004 8 陳慧琳 前所未見（單元七：Dream House 情緣）（收錄專輯：Stylish Index）
* 2004 8 陳慧琳 Love Paradise（英）（單元七：Dream House 情緣）（收錄專輯：Stylish Index）
畢門特

**畢門特**（葡文：**Francisco de Meneses Pimentel**，）係巴西政治人同律師，喺巴西塞阿拉州嘅聖基特里亞（Santa Quitéria）出世。1935年到1945年間做塞阿拉州州長。喺1955年至1956年間出任巴西法務部。 

## 出面網頁
*塞阿拉州官員官方網站
工業邨

**工業邨**（**Industrial estate**），又叫**工業園**（**Industrial park**），係都市規劃入面一個專門規劃嚟安置工業用地嘅地區，多數都係遠離住宅區同埋有好嘅交通連接。
## 睇埋
*工業區
廣場

**廣場**（；）係城市入面嘅一種露天公眾地方，佔地比較大，中間主要會係一笪空地，可以畀群眾聚集去搞活動。廣場入面好多時仲會有噴水池、紀念碑或者雕像等嘅物體做裝飾。

喺城市規劃上，廣場有好多用途：喺西方世界（尤其係西歐），啲人設計城市嗰陣好興喺市中心度設置大型嘅廣場；市民大眾好多時得閒就會喺廣場度聚集嬉戲，而去市中心行街消遣嘅市民又成日會路經廣場；而且因為噉，廣場成日都會吸引一啲玩音樂同跳舞等藝術嘅人喺度做街頭表演－廣場起到「為市民提供社交場所」同埋「鼓勵文化創作活動」等嘅多種作用。

## 睇埋
*公園
*商場
*噴泉
*雕像
*街頭表演

## 文獻
*Zakariya, K., Harun, N. Z., & Mansor, M. (2014). Spatial characteristics of urban square and sociability: A review of the City Square, Melbourne. *Procedia-Social and Behavioral Sciences*, 153, 678-688.
土地用途分區

**土地用途分區**（**Zoning**），係都市規劃入面將都市入面各個地方分配做各種用途，譬如住宅區、商業區、工業區。
胡佛大壩

**胡佛大壩**（**Hoover Dam**），又叫**胡佛水壩**，係美國最大座嘅壩，喺哥羅拉度河，橫跨亞利桑拿州同內華達州。大壩1931年開始起，1936年起好，個名係紀念決定起壩嘅總統胡佛。
明石海峽大橋

**明石海峽大橋**（**Akashi Kaikyō Bridge**）係日本一條懸索橋，起好嗰陣係世上跨距最大嘅橋，跨距1,991米，橫跨本州神戶同四國淡路之間嘅明石海峽，全長3,911米，1998年通車。
佐治華盛頓大橋

**佐治華盛頓大橋**（**George Washington Bridge**）係美國一條懸索橋，橫跨紐約州紐約市曼克頓同紐澤西州李堡之間嘅哈德遜河，全長1,450米，1931年通車。佢亦當今世上最多車行嘅橋，2015年約莫有1.06億嘅車流。

類:曼克頓
杭州灣大橋

**杭州灣大橋**，又叫**杭州灣跨海大橋**，係中國浙江一條公路橋，橫跨嘉興海鹽同寧波慈谿之間嘅杭州灣，全長35.673公里，2008年通車。
陽光高架橋

**陽光高架橋**（**Sunshine Skyway Bridge**）係美國佛羅里達州一條斜拉橋，橫跨皮尼拉斯同馬納提之間嘅坦帕灣，全長1.8公里，1987年通車。
假新聞網站

**假新聞網站**（）係提供假新聞嘅網站，好多時都會用社交媒體做宣傳，目的通常係希望影響股市或者選舉選情。

## 睇埋
*內容農場